രണ്ടാമൂഴം യാഥാര്‍ത്ഥ്യമാകുന്നു; സിനിമയാകുമ്പോള് പേര് 'മഹാഭാരതം' , ഭീമനായി മോഹന്‍ലാല്, 1000 കോടി മുടക്കി നിര്‍മ്മിക്കുന്നത് യുഎഇ എക്‌സ്‌ചേഞ്ച് ഉടമ ബിആര് ഷെട്ടി, പ്രോജക്ട് പ്രഖ്യാപിച്ച് മോഹന്‍ലാലിന്റെ ഫേസ്ബുക്ക് വീഡിയോ | Bignewslive Bignewslive | Online News portal, Big News Live covering all news sections like Bollywood,Technology,Autos,World news,All other Breaking News etc..\nBy SRPL 17-04-2017 403\nആയിരം കോടി ബജറ്റില് മലയാളത്തിന്റെ താരരാജാവ് നായകനായി എംടി വാസുദേവന് നായരുടെ 'രണ്ടാമൂഴം' യാഥാര്‍ത്ഥ്യമാകുന്നു. എടിയുടെ വിഖ്യാത നോവല് രണ്ടാമൂഴത്തിന്റെ ചലച്ചിത്രാവിഷ്‌കാരത്തിന്റെ പേര് 'മഹാഭാരതം'. പ്രമുഖ പ്രവാസി വ്യവസായി ബിആര് ഷെട്ടിയാണ് 1000 കോടി ബജറ്റില് സിനിമ നിര്‍മ്മിക്കുന്നത്. ഇന്ത്യയില് ഇത്രയും മുടക്കുമുതലുള്ള ഒരു സിനിമ ഇതിനുമുന്‍പ് യാഥാര്‍ഥ്യമായിട്ടില്ല. വിആര് ശ്രീകുമാര് മേനോന് സംവിധാനം ചെയ്യുന്ന ചിത്രം മലയാളത്തിന് പുറമെ ഹിന്ദി, ഇംഗ്ലീഷ്, തമിഴ്, തെലുങ്ക് ഭാഷകളിലാണ് ഒരുങ്ങുക. കൂടാതെ മറ്റ് ഇന്ത്യന് ഭാഷകളിലേക്കും വിദേശഭാഷകളിലേക്കും ഡബ്ബ് ചെയ്ത് അവതരിപ്പിക്കാനും പദ്ധതിയുണ്ട്. രണ്ട് ഭാഗങ്ങളിലായാണ് ചിത്രം ഒരുങ്ങുക. ആദ്യഭാഗത്തിന്റെ ചിത്രീകരണം അടുത്ത വര്‍ഷം സെപ്റ്റംബറില് ആരംഭിക്കും. ആദ്യഭാഗം 2020ല് തീയേറ്ററുകളിലുമെത്തും. ആദ്യഭാഗം പുറത്തിറങ്ങി 90 ദിവസത്തിനുള്ളില് രണ്ടാംഭാഗവുമെത്തും. മഹാഭാരത കഥകള് കേട്ടുവളര്‍ന്ന ബാല്യമാണ് തന്റേതെന്നും രണ്ടാമൂഴത്തിലെ ഭീമനായി തന്നെ തീരുമാനിച്ച എംടിക്ക് നന്ദി പറയുന്നുവെന്നും പ്രോജക്ട് പ്രഖ്യാപിച്ച് ഫേസ്ബുക്ക് വീഡിയോയിലൂടെ മോഹന്‍ലാല് പറഞ്ഞു. 'മഹാഭാരത കഥകള് കേട്ടുവളര്‍ന്ന ബാല്യമാണ് എന്റെയും. ഇതിഹാസങ്ങളുടെ ഇതിഹാസമാണത്. എംടിയുടെ രണ്ടാമൂഴം എന്നെ ആഴത്തില് സ്വാധീനിച്ച കൃതിയാണ്. ഈ നോവല് എത്രപ്രാവശ്യം വായിച്ചിട്ടുണ്ടെന്ന് അറിയില്ല. ഇതിനിടയിലെപ്പോഴോ ആണ് രണ്ടാമൂഴത്തിന് ദൃശ്യാവിഷ്‌കാരമുണ്ടായിരുന്നെങ്കിലെന്ന് ആഗ്രഹിച്ചത്. ഇന്ത്യക്കാരനും നടനും എന്ന നിലയില് ഈ കഥയും സിനിമയും ആഗോളപ്രേക്ഷകര്‍ക്ക് മുന്നില് എത്തിക്കാനുള്ളതാണ്. രണ്ടാമൂഴത്തിന്റെ ചലച്ചിത്രാവിഷ്‌കാരം കുറച്ചുനാളായി വാര്‍ത്തകളിലുണ്ട്. അതിലെല്ലാം ഭീമന്റെ വേഷത്തിലേക്ക് എന്റെ പേരാണ് പറഞ്ഞുകേട്ടത്. എന്റെ പേരിലര്‍പ്പിച്ച വിശ്വാസത്തിന് എംടി സാറിന് നന്ദി. ഈ സിനിമ ലോകപ്രേക്ഷകര്‍ക്ക് മുന്നിലെത്തിക്കേണ്ടത് എല്ലാവിധ ദൃശ്യസൗന്ദര്യത്തോടെയുമായിരിക്കണം. ആ നിലവാരത്തിനിണങ്ങിയ ബജറ്റ് ആവശ്യമാണ്. 1000 കോടി ബജറ്റില് സിനിമ നിര്‍മ്മിക്കാന് തയ്യാറായ ബി.ആര്.ഷെട്ടിയെപ്പോലുള്ള ആഗോള സംരംഭകന്റെ ദീര്‍ഘവീക്ഷണത്തെ സല്യൂട്ട് ചെയ്യുന്നു. ഇത് ചരിത്രത്തിന്റെ ഭാഗമാണ്'. മഹാഭാരതത്തെക്കുറിച്ച് മോഹന്‍ലാല് പറഞ്ഞു. ഇന്ത്യയിലെ മുന്‍നിര അഭിനേതാക്കള്‍ക്കൊപ്പം ഹോളിവുഡില് നിന്നുള്ള നടീനടന്മാരും ഭാഗഭാക്കാവുമെന്ന് അണിയറക്കാര് അറിയിക്കുന്നു. ഇതിന്റെ താരനിര്‍ണയം പുരോഗമിക്കുകയാണ്. വിഎഫ്എക്‌സിലും സ്റ്റണ്ട് കൊറിയോഗ്രഫിയിലും മഹാഭാരതം അത്ഭുതം സൃഷ്ടിക്കുമെന്നും അണിയറക്കാര്. രണ്ടാമൂഴം സിനിമയാക്കാന് മുന്‍പും പലരും സമീപിച്ചിരുന്നെങ്കിലും എന്തുകൊണ്ട് തയ്യാറായില്ലെന്ന് എംടി പറയുന്നു. ഏതാണ്ട് 20 വര്‍ഷത്തെ ഗവേഷണത്തിന് ശേഷമാണ് രണ്ടാമൂഴം എഴുതുന്നത്. അത് സിനിമയാക്കാന് മുന്‍പ് പലരും സമീപിച്ചിരുന്നു. പക്ഷേ നമ്മുടെ സിനിമകളുടെ നിര്‍മ്മാണച്ചെലവില് ഒതുങ്ങിനില്‍ക്കുന്നതല്ല ഈ കഥ. അത് അഥ്രയും വലിയൊരു പ്രതലത്തില് മാത്രമേ ചിത്രീകരിക്കാനാവൂ. അതുകൊണ്ടാണ് ഇത്രയുംനാള് രണ്ടാമൂഴം എന്ന സിനിമ സംഭവിക്കാതിരുന്നത്. പക്ഷേ തിരക്കഥ ഏറ്റുവാങ്ങുമ്പോള് സംവിധായകന് ശ്രീകുമാര് തന്ന ഉറപ്പ്, രണ്ടാമൂഴം എന്ന കൃതി അര്‍ഹിക്കുന്ന തരത്തിലുളഅള ആഴത്തിലും പരപ്പിലും ചിത്രീകരിക്കാന് സാധിച്ചാല് മാത്രമേ ഈ സിനിമയ്ക്ക് മുതിരൂ എന്നാണ്. ഈ കഥയില് ബിആര് ഷെട്ടി അര്‍പ്പിച്ച വിശ്വാസത്തില് ഏറെ സന്തോഷം എന്നും എംടി പറഞ്ഞു. മഹാഭാരതത്തിന്റെ ഐതിഹാസികമായ എല്ലാ മാനങ്ങളെയും തൊട്ടുനില്‍ക്കുന്നതാവും സിനിമയെന്ന് യുഎഇ എക്‌സ്‌ചേഞ്ചിന്റെയും എന്‍എംസി ഹെല്‍ത്ത് കെയറിന്റെയും സ്ഥാപകന് കൂടിയായ ബിആര് ഷെട്ടി പറയുന്നു. ഇതാദ്യമായാണ് മഹാഭാരതം ഇത്രയും വലിയൊരു ക്യാന്‍വാസില് സിനിമയാകുന്നത്. മഹാഭാരതത്തിന്റെ ഐതിഹാസികമായ എല്ലാ മാനങ്ങളെയും തൊട്ടുനില്‍ക്കുന്നതാവും സിനിമ. നമ്മുടെ ഈടുറ്റ പാരമ്പര്യത്തെ ലോകത്തിന് മുമ്പാകെ ചലച്ചിത്രരൂപത്തില് പ്രദര്‍ശിപ്പിക്കുക എന്റെ സ്വപ്‌നമായിരുന്നു. അഥ് സാക്ഷാത്കരിക്കുകയാണ് ഇതിലൂടെ. നോവലിന്റെ ഇംഗ്ലീഷ് പരിഭാഷയാണ് ഞാന് ആദ്യം വായിച്ചത്. ഇപ്പോള് തിരക്കഥയും വായിച്ചു. എംടിയുടെ അക്ഷരങ്ങള് ഈ സിനിമയിലൂടെ ലോകസിനിമയുടെ ഊന്നത്യത്തിലെത്തും. സംവിധായകന് വിആര് ശ്രീകുമാറിലും അദ്ദേഹത്തിന്റെ ദൃശ്യാവിഷ്‌കാര മികവിലും പൂര്‍ണവിശ്വാസമുണ്ട്. ബിആര് ഷെട്ടി പറഞ്ഞു.\nTags: Actor MohanlalActor Mohanlalrandamoozham movierandamoozham movieRandamoozham going to happen: Mohanlal as bheema and Aishwarya as PanchaliRandamoozham going to happen: Mohanlal as bheema and Aishwarya as Panchali


വിദ്യാര്‍ഥികള്‍ക്ക് സൈക്കിള് നല്‍കി – malabarinews.com\nവിദ്യാര്‍ഥികള്‍ക്ക് സൈക്കിള് നല്‍കി\nPosted on November 16, 2017 November 16, 2017 by newsmal\nകോഡൂര്: ഗ്രാമപ്പഞ്ചയത്ത് വാര്‍ഷിക പദ്ധതിയില് ഉള്‍പ്പെടുത്തി പട്ടികജാതി വിഭാഗം വിദ്യാര്‍ഥികള്‍ക്ക് സൈക്കിള് നല്‍കി. രണ്ട് വര്‍ഷമായി നടപ്പാക്കി വരുന്ന പദ്ധതിയുടെ തുടര്‍ച്ചയായിട്ടാണ് സൈക്കിള് നല്‍കിയത്. മുന്‍വര്‍ഷങ്ങളിലുള്‍പ്പെട്ട 77 വിദ്യാര്‍ഥികള്‍ക്കാണ് സൈകിള് വിതരണം ചെയ്തത്.\nചെമ്മങ്കടവ് പി.എം.എസ്.എ.എം.എ. ഹൈസ്‌കൂള് അങ്കണത്തില് നടന്ന ചടങ്ങില് പഞ്ചായത്ത് പ്രസിഡന്റ് സി.പി. ഷാജി വിതരണോദ്ഘാടനം നിര്‍വ്വഹിച്ചു. ഗ്രാമപ്പഞ്ചായത്തംഗം പരി ശിവശങ്കരന് അധ്യക്ഷത വഹിച്ചു. നിര്‍വ്വഹണ ഉദ്യോഗസ്ഥ എ. തിത്തു ടീച്ചര് പദ്ധതി വിശദീകരിച്ചു.\nപഞ്ചായത്ത് വൈസ്പ്രസിഡന്റ് കെ. രമാദേവി, അംഗങ്ങളായ എം.ടി. ബഷീര്, കെ.എം. സുബൈര്, സജ്‌നാമോള് ആമിയന്, മുഹമ്മദലി കടമ്പോട്ട്, കെ. ഷീന, പുവ്വക്കാട്ട് അഹമ്മദ്കുട്ടി, കെ.പി. ഷബ്‌ന ശാഫി, കെ. ഹാരിഫ റഹിമാന്, സജീന മേനമണ്ണില്, ജമീല തേക്കില്, റീജ കുറുപ്പത്ത്, ഹഫ്‌സത്ത് ചോലശ്ശേരി, പി.കെ. ഷരീഫ, ഹൈസ്‌കൂള് പ്രഥമാധ്യാപകന് പി. മുഹമ്മദ് അബ്ദുല് നാസര് തുടങ്ങിയവര് സംസാരിച്ചു.\nകളിയോടൊപ്പം കാര്യവുമായി കോഡൂരിലെ ‘കുട്ടി’ച്ചന്തകള്‍ക്ക് തുടക്കം\nജൈവ കൃഷി പ്രോത്സാഹന സെമിനാര് നടത്തി\n‘ഗ്രാമംനിറയെ ആര്യവേപ്പ്’ പദ്ധതി തുടങ്ങി\nPrevious PostPrevious പ്രതിസന്ധികള് നേരിടാന് പെകുട്ടികള് ശാരീരികവും മാനസികവുമായി കരുത്താര്‍ജ്ജിക്കണം; മന്ത്രി. കെ.ടി ജലീല്\nNext PostNext മറക്കാനും വധിക്കാനും നോക്കിയിട്ടും ഗാന്ധിജി കാലത്തെ അതിജീവിക്കുന്നു; എംജിഎസ്


മുനി നാരായണ പ്രസാദ് സ്വാമികളെ ആദ്യമായി കണ്ടപ്പോള് ആകര്‍ഷകമായി തോന്നിയ കാര്യം അദ്ദേഹത്തിന്റെ പുഞ്ചിരിയായിരുന്നു. പിന്നീടാണ് ആ ചിരിയുടെ പുറകില് പല മാനങ്ങളുമുണ്ടെന്ന് തിരിച്ചറിയാനായത്. നാരായണ ഗുരുകുലത്തിലെ ഗൗരവം കലര്‍ന്ന ചര്‍ച്ചകളും സംവാദങ്ങളും മനസ്സിലുള്ള പലരും ലാളിത്യത്തിന്റെയും താദാത്മ്യഭാവത്തിന്റെതുമായ ഒരു തലത്തെ ആ ചിരിയുടെ പ്രത്യേകതയായി വായിച്ചെടുക്കുന്നതു സ്വാഭാവികംമാത്രം. ചരിത്രാതീതകാലം മുതല് ചിരി ഉജ്ജ്വലമായ ഒരു വിഷയമായി ജനമനസ്സുകളില് ഇടംപിടിച്ചിട്ടുണ്ടെന്നു കാണാം. ഇതുപറയുമ്പോള് ഭഗവദ്ഗീതയില് ഭഗവാന് ശ്രീകൃഷ്ണന് അര്‍ജുനന്റെ ന്യായംകേട്ടു ചിരിച്ചതും (ഗീത-II.10) ഭഗവാന് ശ്രീരാമകൃഷ്ണന് ഈശ്വരന് രണ്ടു പ്രാവശ്യമാണു ചിരിക്കുന്നതെ ന്നു പറഞ്ഞ കാര്യവും ഓര്‍ത്തു പോകുന്നു. ശ്രീരാമകൃഷ്ണന് പറയുന്ന ചിരിയുടെ രണ്ടു മുഹൂര്‍ത്തങ്ങള് ഇവയാണ് – ഒന്ന്, രണ്ടു സഹോദരന്മാര് തങ്ങളുടെ സ്ഥലത്തിന്റെ അതിര്‍ത്തി തിരിച്ചിട്ട് അതു നിന്റേതെന്നും ഇതെന്റേതെന്നും പറയുമ്പോള്. മറ്റേത്, ഒരു ഡോക്ടര് രോഗിയെ പരിശോധിച്ചിട്ട് ‘ഒന്നും വിഷമിക്കേണ്ട, ഞാനുണ്ടു കൂടെ’ എന്നു പറയുമ്പോള്. രണ്ടിലും നിയതിയുടെ നിശ്ചയമാണ് ആത്യന്തികമെന്ന് അറിയുമ്പോഴാണ് ഈ നര്‍മ്മം നമ്മെ കൂടുതല് ചിന്തിപ്പിക്കുന്നത്. അതുപോലെ നാരായണ പ്രസാദ് സ്വാമികളുടെ ചിരിയും ലാളിത്യവും ഗുരുകുലസ്വഭാവത്തിന്റെ ഗൗരവത്തിലൂന്നിയ ഭാവങ്ങളെ അതിജീവിക്കാന് പര്യാപ്തമായിത്തീരുന്നുണ്ടോ എന്നു ചിന്തിച്ചുപോകുന്നു. നേരെ തിരിച്ചും. അതായത് ഗുരുകുലത്തിന്റെ ലാളിത്യപൂര്‍ണ്ണമായ ഒരു മുഖത്തെ സ്വാമികളിലൂടെ കാണാനാവുന്നു എന്നതുമാവാം. എന്തായാലും സ്വാമികളുടെ ലളിതമായ അവതരണങ്ങളും വേദാന്തവ്യാഖ്യാനങ്ങളും കേള്‍ക്കുമ്പോള് ഇതേവര്‍ക്കും ബോദ്ധ്യപ്പെടുന്ന കാര്യമാണ്. സാധാരണക്കാര്‍ക്കുകൂടി പ്രാപ്യമായ ഇടങ്ങളെ ഗുരുകുലത്തില് ഒരുക്കുവാന് ഇതിലൂടെ കഴിയുന്നുവെന്നു കരുതുന്നതില് തെറ്റുണ്ടാവില്ല. ഗുരു മുനി നാരായണ പ്രസാദിലെ വ്യക്തിത്വം വിലയിരുത്തുമ്പോള് തോന്നുന്ന ചില ചിന്തകളാണ് ഈ എഴുത്തിനാധാരം.\nവിവേകാനന്ദസ്വാമികള് പറയാറുള്ള ഒരു കാര്യമാണ് ‘ആദ്യം അനുസരിക്കുവാന് പഠിക്കുക, ആജ്ഞാപിക്കുവാനുള്ള കരുത്തു തനിയേ വന്നുചേര്‍ന്നുകൊള്ളും’ എന്നത്. ഇതു ഭാരതീയ ഗുരുകുല സമ്പ്രദായം മനുഷ്യനിലെ സാദ്ധ്യതകള് മുഴുവന് പ്രയോജനപ്പെടുത്തി അവനെ മെനഞ്ഞെടുക്കുന്ന പ്രക്രിയയുടെ കാതലായ ഭാഗമാകുന്നു. ഉള്ളുണര്‍ന്ന ഗുരുവിന്റെ കീഴില് ഒരു ശിഷ്യന് സ്വയം വിനീതമായി തന്നെ തുറന്നുവെച്ചുകൊണ്ട് ഔന്നത്യത്തെ രൂപപ്പെടുത്തുന്ന പ്രക്രിയയാണിത്. ഇതിനെ ഭഗവദ്ഗീതയില് ”തദ്വിദ്ധി പ്രണിപാതേന… ദര്‍ശിനഃ” (ഗീത- IV.34) എന്ന രീതിയില് ശ്രീകൃഷ്ണന് വിശദമാക്കിയിട്ടുണ്ട്. ഒരു ശിഷ്യന് തന്റെ മനസ്സിനെ പാകപ്പെടുത്താനും വിശുദ്ധീകരിക്കാനും ഗൗരവമായ ചില പ്രക്രിയകളിലൂടെ കടന്നുപോകേണ്ടതായിട്ടുണ്ട്. ശ്രീനാരായണഗുരുവിന്റെ പിന്‍ഗാമിയായ നടരാജഗുരുവിനു കീഴിലും ഗുരു നിത്യചൈതന്യ യതിയുടെ കീഴിലും വിനീതഭാവത്തോടുകൂടി പതിറ്റാണ്ടുകളോളം ശിഷ്യനായി നിന്നപ്പോഴുണ്ടായ രൂപാന്തരീകരണത്തിന്റെ ഭാഷയാണ് സ്വാമികളിലെ ഗുരുഭാവമായി പുഷ്ടിപ്പെട്ടിരിക്കുന്നത്. ഈ പുഷ്പീകരണത്തിനു പിന്നില് ത്യാഗോജ്ജ്വലമായ ഒരു പശ്ചാത്തലമുണ്ട്. ശിഷ്യന് സ്വയം രൂപപ്പെടുമ്പോള് കടന്നു പോകേണ്ട വിഘ്‌നങ്ങളുടെ ചൂളയാണത്. മനസ്സിനെ രൂപപ്പെടുത്തുമ്പോഴുണ്ടാകുന്ന ഈ പ്രതിസന്ധികളെയും തടസ്സങ്ങളേയുംപറ്റി നാരായണഗുരു പറഞ്ഞിരിക്കുന്ന കാര്യങ്ങള് (പ്രകൃതി പിടിച്ചു ചുഴറ്റിടും പ്രകാരം സുകൃതികള് പോലുമഹോ ചുഴന്നിടുന്നു, ആ.ശ.- 43) ഉപനിഷത്തത്ത്വങ്ങളുടെ വ്യാഖ്യാനംകൂടിയാകുന്നു. ഒരു ശിഷ്യന് വളര്‍ന്നുവരുമ്പോള് ആ ജീവന് കടന്നുപോകേണ്ടതായിട്ടുള്ള അനിവാര്യകാര്യങ്ങളെ ”വായ്ത്തലയിന്മേലുള്ള നടപ്പ്” (ക്ഷുരസ്യ ധാരാ നിശിതാ ദുരത്യയാ…വദന്തി – കഠം, ക. 3.14) എന്നാ ണല്ലോ ഉപനിഷത് പറഞ്ഞുവെയ്ക്കുന്നത്. ഗുരുക്കന്മാരുടെ കടുത്ത ശിക്ഷണവും ത്യാഗപൂര്‍ണ്ണമായ പരിശീലനവുമൊക്കെയാണ് ശിഷ്യനെന്ന നിലയില് നാരായണ പ്രസാദ് സ്വാമികള് അഭിമുഖീകരിച്ചിട്ടുള്ളത്. സ്വജീവിതത്തെ ഗുരുവിനു മുമ്പില് പൂര്‍ണ്ണമായും സമര്‍പ്പിക്കുന്ന ഭാവമാണ് ഇതെല്ലാം അഭിമുഖീകരിക്കാന് സ്വാമികള്‍ക്കു കെല്പു നല്‍കിയത്. സ്വാമിജി നേടിയ വികസിതവ്യക്തിത്വത്തിനു പിന്നിലുള്ളത് ഇക്കാര്യമാണെന്നുള്ളതു കൃത്യമായി ബോദ്ധ്യപ്പെടേണ്ട ഒന്നാണ്. തിളക്കമെന്ന് ഇവിടെ പറയുന്നതു ജീവനിലെ സാദ്ധ്യതകളുടെ വിടര്‍ച്ചയാകുന്നു. അതിനെ ഉന്നതമായ ചിന്തകളായും കാരുണ്യപൂര്‍വ്വം വിതരണം ചെയ്യാനുള്ള ത്വരയായുമൊക്കെ പ്രസാദ് സ്വാമികളുടെ ജീവിതത്തില് കാണാന് സാധിക്കുന്നതാണ്. ആധുനികര്‍ക്കു വേണ്ടതു ജീവിതൗന്നിത്യത്തെ തെളിവുകളോടെ കാണാനുള്ള ഇഷ്ടം കൂടിയാണെന്നു വരുമ്പോള് ഇക്കാര്യങ്ങള് പ്രധാനമാകുന്നു. ഗുരുക്കന്മാരെ വിമര്‍ശനബുദ്ധ്യാ സ്വീകരിക്കണമെന്നാണല്ലോ ആധുനികനായ വിവേകാനന്ദസ്വാമികളും പറഞ്ഞിട്ടുള്ളത്.\nദാര്‍ശനികമായി നാരായണഗുരുവിന്റെ പക്ഷത്തുനിന്നുകൊണ്ടു സംസാരിക്കുകയും സംവദിക്കുകയും ചെയ്യുന്ന പ്രസാദ് സ്വാമിക്കു മറ്റു യാതൊരു പക്ഷങ്ങളോടും ചായ്‌വുകളില്ലെന്നതു നാട്ടിലെ രാഷ്ട്രീയ നിരകൂടി മനസ്സിലാക്കിയ കാര്യമാണ്. എ.കെ.ജി. സെന്ററില്‍കൂടി പ്രസാദ് സ്വാമികള് സെമിനാറില് വിഷയമവതരിപ്പിച്ചത് ഇതു പറയുമ്പോള് ഓര്‍ത്തുപോകുന്നു. ‘വാദിക്കാനും ജയിക്കാനുമല്ല, അറിയാനും അറിയിക്കാനുമാണ്’ എന്ന ഗുരുവിന്റെ പക്ഷം ഈ ശിഷ്യന് നടത്തുന്ന ആശയസംവേദനങ്ങളില് പൂര്‍ണ്ണമായും നിറഞ്ഞു നില്‍ക്കുന്നുവെന്നത് ഏവര്‍ക്കും ബോധ്യമുള്ള കാര്യമായിത്തീര്‍ന്നിരിക്കുന്നു. അല്ലെങ്കിലും ശ്രീനാരായണഗുരുവിന്റെ ചിന്തകളെ പതിറ്റാണ്ടുകളോളം പ്രാണനാക്കിയ പ്രസാദ് സ്വാമികളില് നിന്നും പക്ഷംചേര് ന്നുള്ള ചായ്‌വുകള് കാണാനാവില്ലല്ലോ. ശിഷ്യന് ഗുരുവിന്റെ ലോകത്തെ കീഴടക്കുമ്പോള് ഗുരുവിന്റെ പന്ഥാവിലേക്കു ശിഷ്യന് നടന്നടുക്കപ്പെടുന്നു എന്ന കാര്യമാണിത്.\nശ്രീനാരായണഗുരു മനുഷ്യരാശിക്കായി പകര്‍ന്നുവച്ച അറിവാണ്, ജ്ഞാനമാണ് – ജ്ഞാനദാനമായും ജ്ഞാനവിതരണമായും നാരായണഗുരുകുലം അതിന്റെ ദൗത്യമായി നിര്‍വഹിച്ചു പോരുന്നത്. ജ്ഞാന ദാനത്തെ ദാനങ്ങളില് ഏറ്റവും ശ്രേഷ്ഠമായി കണക്കാക്കാന് കാരണം അതു ഹ്രസ്വമായ രീതികള്‍ക്കപ്പുറത്തു ശാശ്വതമായി ഒരു ജീവനെ തൃപ്തപ്പെടുത്താന് പര്യാപ്തമാണ് എന്നതാകുന്നു. ഭഗവദ്ഗീത ഉള്‍പ്പെടെയുള്ള ഗ്രന്ഥങ്ങളില് ഇതു വെളിപ്പെടുത്തിയിരിക്കുന്നതു കാണാനാവുന്നതാണ് (ഗീത- XVIII.69). മനുഷ്യരാശിയുടെ നേര്‍ക്കുള്ള അനുകമ്പയും കാരുണ്യവുമാണ് ഈ ദാനത്തിനാധാരമായ കാര്യം. ശ്രീനാരായണഗുരു പകര്‍ന്നുതന്ന ദര്‍ശനങ്ങളുടെ കേന്ദ്രബിന്ദു എന്നത് അനുകമ്പയും കാരുണ്യവുമാണല്ലോ. ഈ അനുകമ്പയെ പ്രതിയും, നടരാജഗുരു മാര്‍ഗ്ഗദര്‍ശനം ചെയ്ത രീതിയില് സാധനയായും ഗുരുകുലം ജ്ഞാനദാനത്തെ യജ്ഞരൂപേണ ചെയ്തുപോരുന്നു. ജ്ഞാനദാനത്തിന്റെ ഭാഗമെന്നോണം നാരായണഗുരുവിന്റെ സത്യദര്‍ശനം വ്യാഖ്യാനിക്കുന്ന നടരാജഗുരുവിന്റെ ശൈലി വളരെ സൂക്ഷ്മമായ ഒന്നാണ്. ‘യോഗയുക്തി’യും മറ്റുമുപയോഗിച്ചു ശാസ്ത്രരീത്യാ പകര്‍ന്നു നല്‍കുന്ന ഈ ശൈലി ഒരു ജീവനെ കടഞ്ഞെടുക്കാന് പര്യാപ്തമാണ്. അങ്ങനെ നോക്കുമ്പോള് ഭൗതികതയുടെ പരിമിതികളെ തിരിച്ചറിഞ്ഞ ആശയറ്റ ആളുകള്‍ക്കുള്ള തുരുത്താണു ഗുരുകുലം. വരണ്ട മനസ്സുകള്‍ക്കു ദാഹജലം പകര്‍ന്നുനല്‍കുന്ന ഒരിടമാണിത്. നടരാജഗുരു തന്റെ മനസ്സില് രൂപപ്പെടുത്തിയ സര്‍വ്വതന്ത്രസ്വതന്ത്രമായ ഈ ഇടം സ്ഥാപിതമായത് ശ്രീനാരായണഗുരുവിന്റെ പൂര്‍ണ്ണമായ അനുഗ്രഹത്തോടുകൂടിയാണ്.\nഗുരുകുല വഴികളിലൂടെ ജിജ്ഞാസുക്കള്‍ക്കും സാധകര്‍ക്കും എക്കാലവും സഞ്ചരിക്കേണ്ടതായിട്ടുണ്ട്. ഗുരുകുലം കാണിച്ചുതരുന്ന ശൈലിയിലൂടെ മുന്നേറാന് വാസനയുള്ള സാധകര്‍ക്കും ജിജ്ഞാസുക്കള്‍ക്കും സമാനമായ ഒരിടവും ചൂണ്ടിക്കാണിക്കാനാവില്ല. ആധുനികലോകത്തിനു ചേരുംവിധം ശാസ്ത്രീയമായും സമഗ്രമായും നാരായണഗുരുവിന്റെ സത്യദര്‍ശനം പങ്കുവെയ്ക്കുന്ന ഗുരുകുലദൗത്യത്തിനു ചുക്കാന് പിടിക്കുന്നത് ഇന്നു പ്രസാദ് സ്വാമികളാണ്. ശ്രീനാരായണഗുരുദേവന് തന്റെ മനസ്സിലുള്ള ആശ്രമസങ്കല്പത്തെ വ്യക്തമായി നിര്‍വ്വഹിച്ചു വെച്ചിട്ടുള്ളതാണല്ലോ (‘ആശ്രമം’ എന്ന കൃതി). ജീവിതത്തെ അമൂല്യതയിലേക്കു നയിക്കുന്ന ത്യാഗത്തെ സ്വായത്തമാക്കിയ ഒരാളായിരിക്കണം ആശ്രമത്തെ നയിക്കുന്ന ‘ആശ്രമാധിപതി’. അരണികടയുംപോലെ കടയപ്പെടുമ്പോള് നേടുന്ന വിവേകത്തിന്റെ തിളക്കമായ സന്ന്യാസധര്‍മ്മത്തെയാണ് നാരായണഗുരുവിന്റെ ‘ആശ്രമാധിപതി’ ആദര്‍ശമാക്കുന്നത്. ത്യാഗവും പരിശുദ്ധിയുമാണ് അതിന്റെ മര്‍മ്മപ്രധാനമായ സംഗതി. പ്രസാദ് സ്വാമികളുടെ ജീവിതത്തെ പരിശോധിച്ചാല് അതിന്റെ അലങ്കാരം ത്യാഗമാണെന്നു കാണാം. സര്‍ക്കാരുദ്യോഗ്യം ത്യജിച്ചു സന്ന്യാസവഴിയിലേയ്ക്കു തിരിഞ്ഞപ്പോഴും നടരാജഗുരുവിനൊപ്പം നിരവധി ദൗത്യങ്ങളില് ഏര്‍പ്പെട്ടപ്പോഴും ഗുരുവിനുവേണ്ടി സമുജ്ജ്വലമായ ഒരു സമാധിമണ്ഡപം തീര്‍ത്തപ്പോഴുമൊക്കെ ആ ത്യാഗത്തിന്റെ മുഖം പുറമേയ്ക്കും ബോധ്യപ്പെട്ടതാണ്. ഈ ബോധ്യത്തെ ഗുരു നിത്യതന്നെ അന്തേവാസികളോടു പങ്കുവെയ്ക്കുകയും ചെയ്തിട്ടുണ്ട്. നടരാജഗുരുവിന്റെ നിര്‍ദ്ദേശപ്രകാരം ഒരു ലോകമതസമ്മേളനത്തിനുതന്നെ നേതൃത്വം കൊടുത്തിട്ടുള്ള ആളാണു സ്വാമികള്. പ്രസാദ് സ്വാമികളുടെ ഇത്തരത്തിലുള്ള ത്യാഗത്തിനു പിന്നിലെ അടിസ്ഥാന കാര്യം ശ്രീനാരായണഗുരുവിലുള്ള ജീവിതസമര്‍പ്പണം തന്നെയാകുന്നു.\nത്യാഗത്തിന്റേതായ ഈ അടിത്തറയിന്മേലാണ്, കരുത്തിന്മേലാണ് പ്രസാദ് സ്വാമികളുടെ ജീവിതം വേരുറച്ചിട്ടുള്ളത്. അതുകൊണ്ടുതന്നെ ഗുരുകുലത്തിന്റെ കരുത്തുറ്റ അടിത്തറയ്ക്ക് ഈ ജീവിതംകൂടി ബലമായിത്തീര്‍ന്നിരിക്കുന്നു. മാത്രമല്ല പ്രസാദ് സ്വാമികളുടെ വേണ്ട സമയത്തുള്ള ഇടപെടല് ഗുരുകുല പ്രസ്ഥാനം നിലനിന്നു പോരുന്നതില് നിര്‍ണ്ണായകമായ പങ്കാണ് വഹിച്ചിട്ടുള്ളത്. ഉദാഹരണത്തിനു ഗുരുകുലത്തെ ശിവഗിരിയിലെ സന്ന്യാസിസംഘവുമായി കോര്‍ത്തുകെട്ടാനുള്ള ശ്രമമുണ്ടായപ്പോള് അതിനെ ശക്തമായി എതിര്‍ത്ത പ്രസാദ് സ്വാമികളുടെ നിലപാടിനെ ഈ അവസരത്തില് ഓര്‍ത്തുപോകുന്നു. ഗുരു നിത്യയ്ക്കുപോലും പ്രസാദ് സ്വാമികളുടെ കര്‍ക്കശമായ സ്വരത്തെ കേള്‍ക്കേണ്ടിവരികയുണ്ടായി. ‘കര്‍ക്കശക്കാരനായ സന്ന്യാസി’ എന്ന രീതിയിലുള്ള ഒരു വിശേഷണവും സ്വാമികള്‍ക്കു കിട്ടിയിട്ടുണ്ടല്ലോ. ഗുരുകുലത്തിന്റെ അടിസ്ഥാനപരമായ ഗതിമാറ്റത്തില് ഒരിക്കലും സ്വാമികള് വഴങ്ങിക്കൊടുത്തിട്ടില്ല. വേറെ ഏതു കാര്യത്തില് മൃദുസമീപനമെടുത്താലും നാരായണഗുരുവിന്റെയും ഗുരുകുലത്തിന്റേയും ആദര്‍ശങ്ങള് മുറുകെപ്പിടിക്കുന്ന കാര്യത്തില് പ്രസാദ് സ്വാമികള് കര്‍ക്കശമായിത്തീരും എന്ന കാര്യം പ്രധാനമാണ്. ഇത്തരം നിലപാടുകള് പലര്‍ക്കും ഇഷ്ടപ്പെടാത്ത കാര്യമായി തീര്‍ന്നിട്ടുണ്ടാവാം. എന്നാല് വേണ്ടതായ കാര്യങ്ങളില് ‘വെള്ളം ചേര്‍ക്കല്’ അനുവദിക്കാത്ത ഈ രീതി ഗുരുകുലത്തിന്റെ തുടര്‍ച്ച ഉറപ്പാക്കുന്നതില് നിര്‍ണ്ണായക പങ്കുവഹിച്ചിട്ടുണ്ട്. പറഞ്ഞുവരുന്നതു ഗുരുകുലത്തെ പല നിര്‍ണ്ണായകഘട്ടങ്ങളിലും ഭദ്രമാക്കി നിറുത്തിയതില് സ്വാമികളുടെ പങ്ക് അനിവാര്യമായിരുന്നു എന്ന കാര്യമാണ്.\nസാധാരണ സംഭാഷണത്തില്‍പോലും ശ്രീനാരായണഗുരു ‘സൂത്രഭാഷയാണ്’ ഉപയോഗിച്ചിട്ടുള്ളതെന്നു ഗുരുവുമായി ആത്മബന്ധം പുലര്‍ത്തിയ ശ്രീരാമകൃഷ്ണമഠത്തിലെ ആഗമാനന്ദസ്വാമികള് പറഞ്ഞിട്ടുണ്ട്. അല്ലെങ്കിലും വിശ്വകവിയായ രവീന്ദ്രനാഥടാഗൂര്‍പോലും വിസ്മയിച്ചുപോയ ഒരു സംഭാഷണശൈലി സ്വന്തമാക്കിയിരുന്ന നാരായണഗുരുവിന്റെ കൃതികളിലെ പ്രയോഗരീതി വിശദീകരിക്കേണ്ട കാര്യമില്ലല്ലോ. തന്റെ കൃതികളിലൂടെ ഗുരു പകര്‍ന്നുവെച്ച ഈ ജ്ഞാനത്തെ വളരെ ലളിതമായി പരിചയപ്പെടുത്താനുള്ള ത്രാണിയെയാണു പ്രസാദ് സ്വാമികള് സ്വജീവിതംകൊണ്ട് ആര്‍ജ്ജിച്ചെടുത്തത്. ഗുരുകുല പാരമ്പര്യത്തിന്റെ പിന്‍തുടര്‍ച്ചക്കാരനായ പ്രസാദ് സ്വാമികള് ഗുരുകുലത്തെ നയിക്കാന് തുടങ്ങിയിട്ട് ഇതിനോടകം പതിറ്റാണ്ടുകള് പിന്നിട്ടിരിക്കുന്നു. യാത്രകളും മറ്റു പരിപാടികളും കുറച്ചുകൊണ്ട് എഴുത്തില്‍ത്തന്നെ ശ്രദ്ധ കേന്ദ്രീകരിക്കുന്നതിനാല് ഇംഗ്ലീഷിലും മലയാളത്തിലുമായി 120-ലേറെ കൃതികളാണു നമുക്കു പകര്‍ന്നു കിട്ടിയിട്ടുള്ളത്. അറിവിന്റെ ആദ്യപാഠങ്ങള്, കുട്ടികളുടെ നാരായണഗുരു എന്നിവയില് തുടങ്ങി ഗുരുവിന്റെ കൃതികളുടെ സമ്പൂര്‍ണ്ണ വ്യാഖ്യാനം, വേദാന്തസൂത്രങ്ങളുടെ വ്യാഖ്യാനംവരെയുള്ള നീണ്ട പട്ടികയാണത്.\nഈ കൃതികളുടെയും എഴുത്തിന്റേയും പ്രത്യേകതയായി നിരവധി കാര്യങ്ങളെയാണ് ഒരു സൂക്ഷ്മദൃക്കിനു കണ്ടെത്താനാവുക. ഒന്നാമത്തേതു സമഗ്രത-പാശ്ചാത്യപൗരസ്ത്യധാരകളെയും വിവിധ മതസാരങ്ങളെയും സമന്വയിച്ചു വെക്കുന്ന ഒരു കൃത്യതയെ സ്വാമികളുടെ എഴുത്തിലുടനീളം കാണാനാവുന്നു. പാശ്ചാത്യ ചിന്താധാരകളും ലോകമതങ്ങളിലെ അന്തര്‍ധാരകളും വേണ്ടവിധം മനസ്സിലാക്കിയിട്ടുള്ള പ്രസാദ് സ്വാമികളുടെ ഈ ശൈലി പല കൃതികളെയും ചൂണ്ടിക്കാട്ടി പറയാനാവുന്നതാണ് (Christ The Guru, ഗ്രീക്കു ചിന്തകര്, ഖുറാനിലെ ദൈവനാമങ്ങള്). നാരായണഗുരുവില്‍നിന്നു പരോക്ഷമായും നടരാജഗുരുവില്‍നിന്നും നേരിട്ടും സ്വാംശീകരിച്ച സമന്വയശൈലികളെയാണ് ഇവിടെ കാണാനാവുന്നത്. മാത്രമല്ല ഉപനിഷത്തിന്റെ യുക്തിഭദ്രതയും അതിനു കൂട്ടായിട്ടുണ്ട്. ‘പ്രസാദ് ഉപനിഷത്തുകളിലാണ് ആദ്യം ശ്രദ്ധ വെച്ചത്’ എന്നു നടരാജഗുരുതന്നെ പറഞ്ഞിട്ടുണ്ടല്ലോ. ‘മതമേതായാലും മനുഷ്യന് നന്നായാല് മതി’ എന്ന രീതിയിലുള്ള പ്രായോഗികതയെയും പ്രസാദ് സ്വാമികളുടെ കൃതികളില് നിഴലിച്ചുകാണാനാവുന്നുണ്ട്. മറ്റൊരു കാര്യമാണ് എഴുത്തിലെ ലാളിത്യം. കേവലം അക്കാദമികശൈലികള്‍ക്കപ്പുറത്ത് ഏതൊരു സാധാരണക്കാരനും തത്ത്വങ്ങള് പ്രാപ്യമാവുന്ന രീതി പ്രസാദ് സ്വാമികളുടെ കൃതികളിലുടനീളം കാണാനാവും. (ഉദാ: ജീവിതപര്യടനം ഗീതയിലൂടെ, വിവര്‍ത്തന കൃതികള് ലരേ.) നാരായണഗുരുവും നടരാജഗുരുവും നിത്യഗുരുവും വെട്ടിത്തെളിച്ചുതന്ന പാതയില് സാധാരണക്കാരനുകൂടി അവകാശം കൊടുക്കുന്ന ഒരു കാരുണ്യം പ്രസാദ് സ്വാമികളുടെ എഴുത്തില് കാണാന് കഴിയുന്നു. ഗുരുകുല പാരമ്പര്യം സരളതയെ സ്വായത്തമാക്കുന്ന ശൈലി പ്രസാദ് സ്വാമികളിലൂടെ ഒഴുകിവന്നു എന്നും കരുതാം. ശ്രീനാരായണഗുരു വേദാന്തത്തെ ശുദ്ധമായ മലയാളത്തിലാക്കി എന്നതിനെ സ്വീകരിച്ചുകൊണ്ടുതന്നെ പറയാവുന്ന കാര്യം, നാരായണഗുരുവിന്റേതു സൂത്രഭാഷയാണ് എന്നുള്ളതാണ്. സൂക്ഷ്മബുദ്ധികള്‍ക്കും ജിജ്ഞാസുക്കള്‍ക്കും ഗ്രഹിക്കത്തക്ക രീതിയിലുള്ള ഈ സൂത്രഭാഷയത്രെ നടരാജഗുരുവിലെത്തുമ്പോള് ശാസ്ത്രഭാഷയായിട്ടു തീരുന്നത്. ഇത് ഗുരു നിത്യയില് സൗന്ദര്യവും ലാവണ്യവും ഊറിക്കൂടുന്ന ഒരു ശൈലിയായി തീര്‍ന്നിരിക്കുന്നു. എന്നാല് പ്രസാദ് സ്വാമികളുടെ അവതരണ ശൈലി ‘ഇതിനപ്പുറം ലളിതമായി പറയാനാവില്ല’ എന്ന രീതിയിലാണ്.\nലാളിത്യം സ്വാമികള് കൈമുതലാക്കുമ്പോഴും അതിലെ ഗൗരവം സ്വല്പവും ചോരുന്നുമില്ല. വേദാന്തത്തെ ശ്രീനാരായണഗുരുവിന്റെ തനിമയില് പകര്‍ന്നുവെക്കുന്ന സ്വാമികളുടെ ഗ്രന്ഥങ്ങളില് പലതും അക്കാദമികതലത്തില്‍ത്തന്നെ ശ്രീനാരായണതത്ത്വങ്ങളെ മനസ്സിലാക്കാന് പര്യാപ്തമായ കൃതികളായി ഇതിനോടകം പേരെടുത്തു കഴിഞ്ഞു. (ഉദാ: The Philosophy of Narayana Guru, വേദാന്തം നാരായണഗുരു വരെ). മറ്റൊരു കാര്യം നടരാജഗുരുവിന്റെ പല കൃതികളും പ്രസാദ് സ്വാമികളിലൂടെ മൊഴിമാറ്റം ചെയ്തു കിട്ടിയിരിക്കുന്നു എന്നുള്ളതാണ്. പ്രസാദ് സ്വാമികളില് നിന്നല്ലാതെ ഇത്തരത്തിലുള്ള ഒരു മൊഴിമാറ്റം (ഉദാഹരണം: An Integrated Science of the Absolute) പ്രതീക്ഷിക്കാനാവുന്നതല്ല. മാത്രമല്ല സ്വാമികളുടെ കൃതികളെല്ലാംതന്നെ ജീവിതഗന്ധിയാണ്. ജീവിതത്തെ പ്രകാശിപ്പിക്കാന് ഉതകുന്നതാണ്. അതിനാല്‍ത്തന്നെ ഈ രചനകള് കാലാതീതമായ ഒരു മൂല്യത്തെയാണു സമൂഹത്തിനു പകര്‍ന്നു നല്‍കുന്നത്.\nവ്യക്തിത്വത്തിനു പിന്നിലെ ആഴം\nജീവനു കടന്നുപോകാവുന്ന സാദ്ധ്യതകളായ തിരശ്ചീനവും (X) അനുപ്രസ്ഥാനവുമായ (Y) രണ്ടക്ഷങ്ങളെ സ്വായത്തമാക്കി, എപ്രകാരം സമന്വയിപ്പിക്കണമെന്ന ജീവിതരഹസ്യം പൂജ്യ നടരാജഗുരു വെളിപ്പെടുത്തിയിട്ടുണ്ട്. ഈ അമൂല്യതയെ സ്വജീവിതത്തില് കണ്ടെത്തി ‘നടുനില’യിലെത്തുമ്പോഴത്രെ ശ്രീനാരായണഗുരുവും മറ്റും പറഞ്ഞിട്ടുള്ള അനുഭൂതിയെ സ്വായത്തമാക്കാനാവുക (പരയുടെ പാലു നുകര്‍ന്ന ഭാഗ്യവാന്മാര് – ആ.ശ. 15). അനുഭൂതിദായകമായ ഈ വശമാണ് മനുഷ്യജീവിതത്തെ ഉന്നതമാക്കുക. ഭാരതത്തിന്റെ ദൗത്യംതന്നെ ഈ ജ്ഞാനപാരമ്പര്യം മനുഷ്യരാശിക്കു പകര്‍ന്നുകൊടുക്കുക എന്നതാണ്. ഭാരതം അതിന്റെ ഊര്‍ജ്ജം മുഴുവന് ചിലവഴിച്ചിട്ടുള്ളത് ഈ കാര്യത്തിനുവേണ്ടിയാണോ എന്നു നാം ചിന്തിച്ചുപോകും. മനുഷ്യനിലെ സാദ്ധ്യതകളെ തുറന്നുവെക്കുന്ന ഈ ആദ്ധ്യാത്മിക പാരമ്പര്യം കണ്ടിട്ടാണ് കൈസര്‍ലിങ്ങ് പ്രഭുവിനെപ്പോലെയുള്ള പാശ്ചാത്യ ദാര്‍ശനികര് ‘ഒരു തത്ത്വചിന്തകനു മാത്രമേ ഭാരതത്തെ മനസ്സിലാക്കാനാവു’ എന്നു നിര്‍വ്വചിച്ചത്. ഭാരതത്തിന്റെ ഈ ഋഷിപാരമ്പര്യം എക്കാലവും ലോകത്തിനു കിട്ടിയിട്ടുള്ളതു ഗുരുക്കന്മാര് വഴിയാകുന്നു. സഹസ്രാബ്ദങ്ങള് പഴക്കമുള്ള ഈ ഗുരുപാരമ്പര്യത്തെ തൊട്ടറിയുവാനുള്ള വഴികളെ നാരായണഗുരുതന്നെ പറഞ്ഞുവച്ചിട്ടുണ്ടല്ലോ (മുനിജനസേവയില് മൂര്‍ത്തി നിര്‍ത്തിടേണം – ആ.ശ 7).\nചുരുക്കത്തില് ഗുരുക്കന്മാരിലൂടെ സംഭവിച്ചുകൊണ്ടിരിക്കുന്നതു ജ്ഞാനത്തിന്റെ പിന്‍തുടര്‍ച്ചയാകുന്നു. ഗുരു-ശിഷ്യപാരസ്പര്യത്തിലൂടെ കൈവരുന്ന ധന്യമായ ഈ പാരമ്പര്യത്തെയാണ് ഗുരുകുലം ആദര്‍ശമാക്കുന്നത്. അടുത്തെത്തുന്ന ഓരോ ജിജ്ഞാസുവിനെയും നിശ്ശബ്ദതയിലേക്കു കൊണ്ടുപോകുകയും ആശ്ചര്യപ്പെടുത്തുകയും തൃപ്തനാക്കുകയും ചെയ്യുന്ന മൂല്യത്തെയാണ് ഓരോ അന്വേഷകനും ഗുരുക്കന്മാരിലൂടെ തിരിച്ചറിയാനാവുന്നത്. ചുരുക്കത്തില് ജീവിതത്തിന്റെ ആഴത്തെ സ്വാംശീകരിച്ചെടുക്കാനുള്ള ഒരു സൂത്രവാക്യമാണ് ഗുരുസ്ഥാനം. എല്ലാം ചെയ്യുമ്പോഴും ‘ഞാനല്ല ചെയ്യുന്നത്’, ‘ഞാനൊന്നുമല്ല’ എന്ന ഉറച്ച ബോദ്ധ്യംവന്ന പ്രസാദ് സ്വാമികളില് രൂഢമൂലമായിരിക്കുന്നതു മുമ്പു പറഞ്ഞ അനുഭൂതി (‘നടുനില’) യെ ജീവിതംകൊണ്ടു നിര്‍ദ്ധാരണം നടത്തിയ സ്വഭാവമാകുന്നു. ചിന്ത, വാക്ക്, പ്രവൃത്തി എന്നീ മൂന്നിനേയും നേര്‍രേഖയിലാക്കുന്ന കൃത്യതകൂടിവച്ച് ആ ജീവിതത്തെ പരിശോധിച്ചാല് ഇതു ശരിയാണോ എന്ന് ഏതൊരാള്‍ക്കും മനസ്സിലാക്കാനാവും. സൂക്ഷ്മചിന്തയില് തപസ്സെന്ന അന്തര്‍ധാരയിലേക്കാണ് ഗുരുവിന്റെ ജീവിതം ഒരു ശിഷ്യനെ കൂട്ടിക്കൊണ്ടുപോകുന്നത്. അതെ, ഗുരുപാരമ്പര്യത്തിലെ ഉജ്ജ്വലമായ ഒരു കണ്ണിയെയാണ് പ്രസാദ് സ്വാമികളില് കണ്ടെത്താനാവുക.\nമുമ്പിലുള്ള ഗുരുവിനെ പ്രചോദനസ്രോതസ്സാക്കാനും ജീവിതത്തിലേക്കു പൂരിപ്പിച്ചെടുക്കാനും എത്രപേര്‍ക്കു കഴിഞ്ഞിട്ടുണ്ട് എന്നതു മാത്രമാണ് ചര്‍ച്ചചെയ്യേണ്ടതായ കാര്യം. ജ്ഞാനത്തിന്റെ കൈവഴിയായി ഗുരുകുലം മാറുന്നതു ഗുരുവെന്ന തെളിമയെ പരിചയപ്പെടാനുള്ള സാദ്ധ്യത അതിലുള്ളതിനാലാകുന്നു. അത്തരത്തിലുള്ള പാരമ്പര്യത്തെ വഹിക്കുന്ന ഇടമായി പ്രസാദ് സ്വാമികളേയും ഗുരുകുലത്തേയും തിരിച്ചറിയാവുന്നിടത്താണ് ഒരുവനില് ധന്യത നിറയുന്നത്.\n( പ്രബുദ്ധകേരളം മാസികയുടെ പത്രാധിപരാണ് ലേഖകന്)


നെഹ്രു കുടുംബാംഗങ്ങളുടെ പരസ്യത്തിന് ചെലവ് 53കോടി | Jawaharlal Nehru, Indira Gandhi, Rajiv Gandhi ads alone cost UPA-2 Rs 53 crore - Malayalam Oneindia\n2 min ago യതീഷ് ചന്ദ്ര ഐപിഎസ് വീണ്ടും വിവാദത്തിൽ.. ഇത്തവണ വില്ലൻ ആന.. യതീഷ് ചന്ദ്രയ്ക്ക് എതിരെ പരാതി\n18 min ago വിടി ബല്‍റാമിന് മറുപടി! 'സഖാവ് ഇ എം എസിനെ അപമാനിക്കാൻ താങ്കൾക്ക് അവകാശമില്ല'\n26 min ago പാർട്ടി അറിയാതെ ആശുപത്രി കച്ചവടം; ചാത്തന്നൂർ എംഎൽഎ ജി എസ് ജയലാലിനെതിരെ സിപിഐ നടപടി\n28 min ago എല്ലാ മദ്രസകളിലും സ്വാതന്ത്ര്യ ദിനത്തിൽ പതാക ഉയർത്തും.. നിർദേശവുമായി ആർഎസ്എസ് നേതാവ്\nനെഹ്രു കുടുംബാംഗങ്ങളുടെ പരസ്യത്തിന് ചെലവ് 53കോടി\nPublished: June 10 2013, 6:46 [IST]\nദില്ലി: നെഹ്രു കുടുംബത്തിലെ നേതാക്കന്മാരെക്കുറിച്ച് പത്രപ്പരസ്യം നല്‍കുന്നതിനായി യുപിഎ സര്‍ക്കാര് ചെലവഴിച്ചത് 53കോടി രൂപ. അഞ്ച് വര്‍ഷത്തിനുള്ളില് രണ്ടാം യുപിഎ സര്‍ക്കാര് നെഹ്രു കുടുംബാംഗങ്ങളെക്കുറിച്ച് മാത്രം പരസ്യം നല്‍കുന്നതിനായി ഇത്രയും വലിയ തുക ചെലവഴിച്ചിരിക്കുന്നത്.\nജവഹര്‍ലാല് നെഹ്രു, ഇന്ദിരഗാന്ധി, രാജീവ് ഗാന്ധി എന്നിവരുടെ ജനന, മരണ വാര്‍ഷികങ്ങള്‍ക്ക് പരസ്യം നല്‍കാനാണ് ഇത്രയേറെ തുക ചെലവാക്കിയത്. പ്രമുഖ നേതാക്കളെ നുസ്മരിക്കാനുള്ള പരസ്യങ്ങള് നല്‍കാന് 142.3 കോടിരൂപയാണ് ചെലവാക്കിയിരിക്കുന്നത്.\nസര്‍ക്കാറിന്റെ പരസ്യവിഭാഗമാണ് ഇതുസംബന്ധിച്ച കണക്കുകള് പുറത്തുവിട്ടത്. ഗാന്ധിജിയുടെ പരസ്യങ്ങള്‍ക്ക് മാത്രം 38.3കോടി രൂപ ചെലവഴിച്ചിട്ടുണ്ട്. ഗാന്ധിജിയുടെ അനുസ്മരണവുമായി ബന്ധപ്പെട്ട രസ്യങ്ങള്‍ക്കാണ് ഏറ്റവും കൂടുതല് പണം ചെലവാക്കിയിരിക്കുന്നത്.\nജവഹര്‍ലാല് നെഹ്രു, ഇന്ദിരാഗന്ധി, ബിആര് അംബേദ്കര്, രാജീവ് ഗാന്ധി തുടങ്ങിയ നേതാക്കള്‍ക്കെല്ലാം വേണ്ടി പരസ്യയിനത്തില് വലിയ തുക ചെലവാക്കിയിട്ടുണ്ട്. കോണ്‍ഗ്രസ് നേതാക്കളുടെ പരസ്യം നല്‍കാനാണ് കൂടുതല് പണം ചെലവഴിച്ചത്. സുഭാഷ് ചന്ദ്രബോസ്, രാജ് ഗുരു, ഭഗത് സിങ്, സുഖ്‌ദേവ് എന്നീ നേതാക്കളുടെ അനുസ്മരണത്തിനും പരസ്യങ്ങള് നല്‍കിയിട്ടുണ്ട്. പക്ഷേ കോണ്‍ഗ്രസ് നേതാക്കള്‍ക്കുവേണ്ടി ചെലവഴിച്ച തുകയുമായി താരതമ്യം ചെയ്യുമ്പോള് ഇത് കുറവാണ്.\nupa congress leaders advertisement rajiv gandhi indira gandhi mahatma gandhi delhi യുപിഎ കോണ്‍ഗ്രസ് പരസ്യം പണം കേന്ദ്രസര്‍ക്കാര്\nJawaharlal Nehru, Indira Gandhi, Rajiv Gandhi ads alone cost UPA-2 Rs 53 crore\nStory first published: Monday, June 10, 2013, 6:46 [IST]


കോവിഡ് വാക്‌സിൻ ഒരാളെ രോഗിയാക്കില്ലെന്ന് അധികൃതർ | 03Mar2021\nകോവിഡ് വാക്‌സിൻ ഒരാളെ രോഗിയാക്കില്ലെന്ന് അധികൃതർ\nദുബായ് : കോവിഡ് വാക്സിൻ ഒരാളെ രോഗിയാക്കുകയോ കോവിഡ് ബാധയേൽക്കാനുള്ള സാധ്യത കൂട്ടുകയോ ഇല്ലെന്ന് യു.എ.ഇ. ആരോഗ്യമേഖലാ വക്താവ് ഡോ. ഫരീദ അൽ ഹൊസാനി. യു.എ.ഇയിൽ ഇതുവരെ 3.1 കോടി കോവിഡ് പി.സി.ആർ. പരിശോധനകളാണ് നടത്തിയത്. ഏറ്റവും കൂടുതൽ കോവിഡ് പരിശോധന നടത്തിയ രാജ്യങ്ങളിലൊന്നാണ് യു.എ.ഇ. കോവിഡ് വാക്സിൻ ഒരിക്കലും കോവിഡ് വ്യാപനത്തിന് ഇടയാക്കില്ല. ഇത്തരം മിഥ്യാധാരണകളെ അകറ്റണം. ഇതുവരെ 60 ലക്ഷത്തിലേറെ ഡോസ് വാക്സിനാണ് വിതരണം ചെയ്തത്. 3,614,070 പേർക്ക് കുത്തിവെപ്പ് നൽകി. ലക്ഷ്യം വെച്ചതിൽ 46.61 ശതമാനത്തിലെത്തി വാക്സിനേഷൻ നിരക്ക്. നിലവിൽ രാജ്യത്തെ ആരോഗ്യ അധികൃതർ മുൻഗണന നൽകിയവരിൽ 61.41 ശതമാനം പേർക്കും പ്രതിരോധ കുത്തിവെപ്പ് നൽകിയതായും ഡോ.ഫരീദ വ്യക്തമാക്കി. അതേസമയം യു.എ.ഇയിൽ 24 മണിക്കൂറിനിടെ 66539 പേർകൂടി കോവിഡ് വാക്സിൻ സ്വീകരിച്ചു.\nശീഷ കഫേയിൽ തിരക്കേറി; അധികൃതർ അടപ്പിച്ചു\nദുബായ് : കോവിഡ് മാനദണ്ഡങ്ങൾ പാലിക്കാത്ത ബുർജ് ഖലീഫയ്ക്ക് സമീപമുള്ള രണ്ട് ശീഷ കഫേകൾ ഉൾപ്പെടെ ആറോളം ഷോപ്പുകൾ ദുബായ് മുനിസിപ്പാലിറ്റി അധികൃതർ അടപ്പിച്ചു. തിരക്കേറിയതിനെത്തുടർന്ന് അൽ ബർഷയിലെ ഒരു ഫിറ്റ്‌നസ് സെന്ററും, മുതീനയിലെ മസാജ് സെന്ററും പൂട്ടിച്ചു. ജാഫിലിയ, ദഗായ എന്നിവിടങ്ങളിലെ രണ്ട് ലോൺട്രിയും അടച്ചു. 2386 ഷോപ്പുകളിലാണ് മുനിസിപ്പാലിറ്റി പരിശോധന നടത്തിയത്. ഇതിൽ 98 ശതമാനവും മാനദണ്ഡങ്ങൾ പാലിക്കുന്നതായി കണ്ടെത്തിയിരുന്നു. 37-ഓളം ഷോപ്പുകൾക്ക് മുന്നറിയിപ്പും നൽകി.\n40 വയസ്സിന് മുകളിലുള്ളവർക്കും വാക്‌സിൻ\n:ദുബായിൽ കോവിഡ് വാക്‌സിനേഷൻ കാമ്പയിൻ വിപുലീകരിച്ചു. ഇനമുതൽ സാധുവായ ദുബായ് വിസയുള്ള 40 വയസ്സും അതിന് മുകളിലുമുള്ളവർക്ക് പ്രതിരോധ കുത്തിവെപ്പെടുക്കാം.\nഇതുവരെ പ്രായമായവർക്കും വിട്ടുമാറാത്ത രോഗങ്ങളുള്ളവർക്കും നിശ്ചയദാർഢ്യമുള്ളവർക്കുമായിരുന്നു വാക്സിൻ ലഭിക്കാൻ മുൻഗണനയുണ്ടായിരുന്നത്. കുത്തിവെപ്പിനായി ദുബായ് ഹെൽത്ത് അതോറിറ്റി ആപ്പ് വഴിയോ കോൾ സെന്റർ 800342 വഴിയോ ബുക്ക് ചെയ്യാം. നിലവിൽ സിനോഫാം, ഫൈസർ, കോവിഷീൽഡ് വാക്സിനുകളാണ് ദുബായിൽ നൽകുന്നത്.


Bigg Boss Malayalam Season 3: Juliet Parents Opens Up About Their Daughter Friendship With Dimpal Bhal,ഡിംപൽ ധരിച്ചത് ജൂലിയറ്റിന്റെ യൂണിഫോം ആയിരുന്നോ, സത്യം തുറന്ന് പറഞ്ഞ് ജൂലിയറ്റിന്റെ മാതാപിതാക്കൾ - Malayalam Filmibeat\n12 min ago നോബിക്ക് മാത്രം മോഹൻലാലിന്റെ ഒരു ഉപദേശം, പുതിയ ക്യാപ്റ്റനായി താരം\n47 min ago സങ്കടത്തോടെ ഹൗസിൽ നിന്ന് പടിയിറങ്ങി മിഷേൽ, അവസാനമായി മോഹൻലാലിനോട് ഒരു അഭ്യർത്ഥന....\n| Updated: Tuesday, February 23, 2021, 18:43 [IST]\nബിഗ് ബോസ് സീസൺ3ആരംഭിച്ചതിന് പിന്നാലെ സോഷ്യൽ മീഡിയയിൽ ചർച്ചയായ പേരുകളാണ് ഡിംപൽ ഭാലും കൂട്ടുകാരി ജൂലിയറ്റും. മലയാളി പ്രേക്ഷകർക്ക് സുപരിചിതമല്ലാത്ത വ്യക്തിയാണ് ഡിംപൽ. എന്നാൽ ഷോ തുടങ്ങി ദിവസങ്ങൾ കൊണ്ട് തന്നെ ഡിംപ‍ൽ പ്രേക്ഷകരുടെ പ്രിയങ്കരിയാവുകയായിരുന്നു. പ്രേക്ഷകർക്ക് മാത്രമല്ല സഹമത്സരാർഥികൾക്കും ഡിംപൽ പ്രിയപ്പെട്ടതാണ്. ഡിംപലിന്റ അടുത്ത സുഹൃത്താണ് ജൂലിയറ്റ്. ഡിപംൽ ബിഗ് ബോസ് ഹൗസിൽ എത്തിയതോടെ ജൂലിയറ്റിന്റെ പേരും സോഷ്യൽ മീഡിയയിൽ ചർച്ചയാവുകയായിരുന്നു. ആത്മസുഹൃത്തിനെ കുറിച്ച് പറഞ്ഞപ്പോഴാണ് ജൂലിയറ്റിന്റെ പേര് ചർച്ചയായത്. എല്ലവരും നിറ കണ്ണുകളോടെയാണ് ജൂലിയറ്റ്- ഡിംപൽ സൗഹൃദത്തിനെ കുറിച്ച് കേട്ടത്.\nവൈൽഡ് കാർഡ് എൻട്രിയിലൂടെ മിഷേൽ ബിഗ് ബോസ് ഹൗസിൽ എത്തിയതിന് പിന്നാലെ വീണ്ടും ജൂലിയറ്റിന്റെ പേര് സമൂഹമാധ്യമങ്ങളിൽ ചർച്ചാ വിഷയമാകുകയാണ്. ഡിംപൽ പറഞ്ഞത് പച്ചക്കള്ളമാണെന്നും ഗെയിമിന് വേണ്ടിയാണ് ജൂലിയറ്റിന്റെ വീട്ടിൽ പോയതെന്നും ടാറ്റുവും യൂണിഫോം ധരിച്ചതും ബിഗ് ബോസ് മത്സരത്തെ മുന്നിൽ കണ്ടു കൊണ്ടാണെന്നുമാണ് മിഷേൽ പറഞ്ഞത്.\nമിഷേലിന്റെ കണ്ടുപിടിത്തം ബിഗ് ബോസ്ഹൗസിന് അകത്തും പുറത്തും ചർച്ചയായിട്ടുണ്ട്. ഇപ്പോഴിതാ സത്യാവസ്ഥ വെളിപ്പെടുത്തി ജൂലിയറ്റിന്റെ മാതാപിതാക്കൾ രംഗത്ത്. കേരളീയം എന്ന യൂട്യൂബ് ചാനലിന് നൽകിയ അഭിമുഖത്തിലാണ് ജൂലിയറ്റും ഡിംപലും തമ്മിലുള്ള സൗഹൃദത്തെ കുറിച്ച് വെളിപ്പെടുത്തിയിരിക്കുന്നത്.\nഷോയിൽ ഡിംപൽ പറഞ്ഞ എല്ലാ കാര്യങ്ങളും സത്യമാണെന്നാണ് ജൂലിയറ്റിന്റെ അച്ഛനും അമ്മയും പറയുന്നത്. സംഭവം വൈറലായപ്പോൾ ഇതിനെ കുറിച്ച് നിരവധി പേർ ചോദിച്ചതായും ജൂലിയറ്റിന്റെ അമ്മ പറഞ്ഞു. 20 വർഷത്തിന് ശേഷമാണ് ഡിംപൽ തങ്ങളെ കാണൻ എത്തിയെന്നും ഡിംപലിനെ നേരിൽ കാണാൻ ആഗ്രഹിച്ചിരുന്നുവെന്നും ജൂലിയറ്റിന്റെ അമ്മ പറഞ്ഞു. താൻ പറഞ്ഞത് അനുസരിച്ചിട്ടാണ് ഡിംപൽ യൂണിഫോം ധരിച്ചത്. അവസാനം വന്നപ്പോഴാണ് ബിഗ് ബോസ് ഹൗസിൽ പോകുന്ന വിവരം പറഞ്ഞത്. ആരോടും പറയരുതെന്നും ഷോ കഴിഞ്ഞിട്ട് ആദ്യം ഇങ്ങോട്ട് വരുമെന്നും ഡിംപൽ പറഞ്ഞിരുന്നതായും ജൂലിയറ്റിന്റെ അമ്മ പറഞ്ഞു. കൂടാതെ ഡിംപൽ ധരിച്ച ജൂലിയറ്റിന്റെ യൂണിഫോം കാണിച്ച് കൊടുത്തിരുന്നു. തന്റെ മകൾക്ക് നല്ല ഉയരവും വണ്ണവും ഉണ്ടായിരുന്നുവെന്നും ജൂലിയറ്റിന്റെ അച്ഛനും പറഞ്ഞിരുന്നു. ടാസ്ക്കിൽ ഡിംപൽ പറഞ്ഞ എല്ലാ കാര്യങ്ങളും സത്യമാണെന്ന് ഇതോടെ തെളിഞ്ഞിരിക്കുകയാണ്.\nവീഡിയോ , കടപ്പാട്, കേരളീയം\nJuliet Parents Opens Up About Their Daughter Friendship With Dimpal Bhal,


സൗദിക്ക് യുഎഇയുടെയും അറബ് ലീഗിന്റെയും പിന്തുണ - FUTURE KERALA - Daily on Business Economy and Society\nകാനഡയുടേത് സൗദി അറേബ്യയുടെ ആഭ്യന്തരകാര്യങ്ങളിലുള്ള ഇടപെടലാണെന്ന് അറബ് ലോകം\nറിയാദ്: കാനഡയ്‌ക്കെതിരെ സൗദി അറേബ്യ കൈക്കൊണ്ട നടപടിക്ക് പിന്തുണയുമായി അറബ് ലോകം. സൗദിയുടെ ആഭ്യന്തരകാര്യങ്ങളിലുള്ള ഇടപെടലാണ് കാനഡയുടെ പ്രവൃത്തിയെന്ന് യുഎഇയും അറബ് ലീഗും വ്യക്തമാക്കി. വിഷയത്തില് സൗദി അറേബ്യക്ക് പൂര്‍ണ പിന്തുണ നല്‍കുന്നതാണ് യുഎഇയുടെ നിലപാട്.\nകാനഡയുമായുള്ള എല്ലാ പുതിയ വ്യാപാര പദ്ധതികളും ഉപേക്ഷിക്കുന്നതായി സൗദി അറേബ്യ തിങ്കളാഴ്ച്ച വ്യക്തമാക്കിയിരുന്നു. കനേഡിയന് അംബാസഡറെ പുറത്താക്കിയ സൗദി തങ്ങളുടെ പ്രതിനിധിയെ കാനഡയില് നിന്ന് തിരിച്ചുവിളിക്കുകയും ചെയ്തു. സൗദി അറേബ്യയുടെ ആഭ്യന്തര കാര്യങ്ങളില് ഇടപെടാനാണ് കാനഡ ശ്രമിച്ചതെന്നായിരുന്നു ആരോപണം.\nസൗദി അറേബ്യ ജയിലിലടച്ച ആക്റ്റിവിസ്റ്റുകളെ മോചിപ്പിക്കണമെന്ന് കാനഡ ആവര്‍ത്തിച്ച് ആവശ്യപ്പെട്ടിരുന്നു. ഇതാണ് സൗദി കിരീടാവകാശി പ്രിന്‍സ് മുഹമ്മദിനെ ചൊടിപ്പിച്ചതും നയതന്ത്രബന്ധങ്ങള് വഷളാകുന്നതിനും ഇടവെച്ചത്. തങ്ങളുടെ ആഭ്യന്തര കാര്യങ്ങളില് ഇടപെടാന് ശ്രമിച്ചാല് പ്രതികരണം രൂക്ഷമാകുമെന്നാണ് കാനഡയ്‌ക്കെതിരെയുള്ള നടപടിയിലൂടെ സൗദി അറേബ്യ വ്യക്തമാക്കിയിരിക്കുന്നത്.\nസൗദി കിരീടാവകാശിയുടെ വിദേശനയം അല്‍പ്പം തീവ്രമാണെന്നതിന്റെ പ്രതിഫലനമാണിതെന്ന് വിലയിരുത്തപ്പെടുന്നു. വനിതകളുള്‍പ്പടെയുള്ള ആക്റ്റിവിസ്റ്റുകളെ കഴിഞ്ഞയാഴ്ച്ചയാണ് സൗദി അറസ്റ്റ് ചെയ്തത്. ലിംഗനീതിക്ക് വേണ്ടി പോരാടുന്ന പ്രശസ്ത ആക്റ്റിവിസ്റ്റായ സമര് ബദാവിയും ജയിലില് അടയ്ക്കപ്പെട്ടിരുന്നു. ഇതിനെതിരെ കാനഡ പ്രതികരിച്ചതാണ് സൗദിയെ പ്രകോപിപ്പിച്ചത്. വനിതകള്‍ക്ക് ഡ്രൈവിംഗ് വിലക്ക് നീക്കിയതുള്‍പ്പടെയുള്ള നിരവധി പുരോഗമനപരമായ പദ്ധതികള് പ്രിന്‍സ് മുഹമ്മദ് നടപ്പാക്കുന്നുണ്ടെങ്കിലും ആക്റ്റിവിസ്റ്റുകളെ അടിച്ചമര്‍ത്തുന്ന സമീപനത്തിനെതിരെ വ്യാപക വിമര്‍ശനം ഉയരുന്നുണ്ട്.\nകാനഡയുമായുള്ള പ്രശ്‌നത്തില് യുഎഇ കൂടി നിലപാട് വ്യക്തമാക്കിയതോടെ വിഷയത്തില് അറബ് ലോകത്ത് ഭിന്നിപ്പുണ്ടാകാന് ഇടയില്ല. സൗദിയുടെ പരമാധികാരത്തെ ചോദ്യം ചെയ്തുകൊണ്ട് അവരുടെ ആഭ്യന്തര കാര്യങ്ങളില് ഇടപെടാനുള്ള കാനഡയുടെ നീക്കത്തെ പ്രതിരോധിക്കുന്നതില് റിയാദിന് പൂര്‍ണ പിന്തുണ നല്‍കുമെന്നാണ് യുഎഇയുടെ വിദേശകാര്യമന്ത്രാലയം വ്യക്തമാക്കിയത്.\nആക്റ്റിവിസ്റ്റുകളെ അറസ്റ്റ് ചെയ്ത വിഷയത്തില് കാനഡ സ്വീകരിച്ച നിലപാടിനോട് അറബ് ലീഗും രൂക്ഷമായാണ് പ്രതികരിച്ചത്. ഒരു രാജ്യത്തിന്റെ ആഭ്യന്തര കാര്യങ്ങളില് മറ്റ് രാജ്യങ്ങള് ഇടപെടുന്നത് ഒട്ടും പോസിറ്റീവല്ലെന്നാണ് അറബ് ലീഗ് ഇന്നലെ വ്യക്തമാക്കിയത്.\nഓര്‍ഗനൈസേഷന് ഓഫ് ഇസ്ലാമിക് കോഓപ്പറേഷന് ജിസിസി സെക്രട്ടറി ജനറലും സൗദിക്ക് പിന്തുണയുമായി എത്തിയിട്ടുണ്ട്.


ഗാംഗുലിയ്ക്ക് 32 | Ganguly turns 32 - Malayalam Oneindia\nPublished: July 8 2004, 5:30 [IST]\nചെന്നൈ: ഇന്ത്യന് ക്രിക്കറ്റ് ക്യാപ്റ്റന് ഗാംഗുലിയ്ക്ക് ജൂലായ് എട്ട് വ്യാഴാഴ്ച പിറന്നാള്. വ്യാഴാഴ്ച ഗാംഗുലിയുടെ 32ാം പിറന്നാള് ആഘോഷിച്ചു.\nചെന്നൈയില് ഏഷ്യാകപ്പിനുള്ള തയ്യാറെടുപ്പ് പരിശീലനത്തിലാണ് ഗാംഗുലി. പഴയ അംഗീകാരങ്ങളില് മയങ്ങാതെ, സ്ഥിരതയാര്‍ന്ന പ്രകടനം കാഴ്ചവയ്ക്കാന് ടീമംഗങ്ങളോട് ഗാംഗുലി പറഞ്ഞു. മൂന്ന് മാസത്തെ ഇടവേളയ്ക്ക് ശേഷം പെട്ടെന്ന് കളിയുടെ താളം കണ്ടെത്താന് അല്പം ബുദ്ധിമുട്ടേണ്ടിവരും. ഇത് ഇന്ത്യയെസംബന്ധിച്ചിടത്തോളം പ്രധാനപ്പെട്ട സീസണാണ്. കഴിഞ്ഞ വര്‍ഷത്തേത് പോലെ ഈ വര്‍ഷവും സീസണ് ഗംഭീരമാക്കും. - ഗാംഗുലി പറഞ്ഞു.\nഏഷ്യാകപ്പ് ശ്രീലങ്കയില് നടക്കുന്നതിനാല് ശ്രീലങ്കയില് നിന്നും കനത്ത വെല്ലുവിളി പ്രതീക്ഷിയ്ക്കുന്നുണ്ടെന്ന് ഗാംഗുലി പറഞ്ഞു. എന്തായാലും ഇന്ത്യന് ടീം മുഴുവന് കരുത്തിലാണ്. ഹര്‍ഭജന്റെ തിരിച്ചുവരവ് ടീമിന് ആവേശം പകരുന്നു. ഹര്‍ഭജന് അനില് കുംബ്ലെ, സഹീര്, ഇര്‍ഫാന്, ബാലാജി എന്നിവരോടൊപ്പം നല്ല പ്രകടനം കാഴ്ചവച്ചാല് ഇന്ത്യ മറ്റ് ടീമുകളുടെ മേല് വിജയം കൊയ്യും.\nStory first published: Thursday, July 8, 2004, 5:30 [IST]\nOther articles published on Jul 8, 2004


മുയല് വളര്‍ത്തല് ഒരു ചെറു ലേഖനം - Welcome to Disciples News | Daily updating Online Malayalam Christian News Paper Malayalam christin news ; A short article on rabbit rearing\nKarshika Vartha Others\nJune 26, 2020 Disciples News\nവീട്ടില് തന്നെ വലിയ അധ്വാനമില്ലാതെ പണം സമ്പാദിക്കാനുള്ള മാര്‍ഗമാണ് മുയല് വളര്‍ത്തല്. അടുക്കളത്തോട്ടത്തിലോ വീട്ടുമുറ്റത്തോ കൂടൊരുക്കി മുയലുകളെ വളര്‍ത്താം. മാനസിക സന്തോഷത്തിനൊപ്പം വരുമാനം കൂടി നല്‍കും മുയല് വളര്‍ത്തല്.\nഇറച്ചിക്കും ചര്‍മത്തിനും വേണ്ടിയാണ് ഇവയെ വളര്‍ത്തുന്നത്. മറ്റു വളര്‍ത്തു മൃഗങ്ങളെ അപേക്ഷിച്ച് തീറ്റപരിവര്‍ത്തന ശേഷി ഇവയ്ക്ക് വളരെ കൂടുതലാണ്. കുറഞ്ഞ സമയം കൊണ്ട് പെറ്റുപെരുകാനുള്ള കഴിവ്, കൊഴുപ്പു കുറഞ്ഞ ഇറച്ചി എന്നിവയും മുയലുകളെ പ്രിയങ്കരമാക്കുന്നു.\nകുറഞ്ഞ സ്ഥല സൗകര്യവും മുതല് മുടക്കും മുയല് വളര്‍ത്തലിനെയിപ്പോള് ജനപ്രിയമാക്കുന്നു. കുട്ടികള് മുതല് ഏതു പ്രായത്തിലുള്ളവര്‍ക്കും മുയലുകളെ പരിപാലിക്കാനും എളുപ്പമാണ്. മുയലിറച്ചിയിലുള്ള ഒമേഗ- ത്രീ ഫാറ്റി ആസിഡ് കൊളസ്‌ട്രോളിന്റെ അളവ് കുറയ്ക്കുകയും ഹൃദ്രോഗസാധ്യത ഒഴിവാക്കുകയും ചെയ്യുന്നു. മറ്റു മാംസാഹരങ്ങള് കഴിക്കാന് പറ്റാത്തവര്‍ക്കും മുയലിറച്ചി ഭയം കൂടാതെ ഉപയോഗിക്കാം. സോവിയറ്റ് ചിഞ്ചില , ഗ്രേ ജയന്റ്, ന്യൂസിലാന്റ് വൈറ്റ്, ഡച്ച് എന്നിവയാണ് ഇറച്ചിക്കായി വളര്‍ത്തുന്ന മുയല് വര്‍ഗങ്ങള്.\nകൂടു നിര്‍മാണം പ്രത്യേക ശ്രദ്ധയോടെ\nമുയല് വളര്‍ത്തലില് കൂടു നിര്‍മാണം വളരെ പ്രധാന്യമര്‍ഹിക്കുന്നു.\nനല്ല വായുസഞ്ചാമുള്ള കൂടുകള് മരം, കമ്പിവല എന്നിവ കൊണ്ടു നിര്‍മിക്കാം. ഇഴജന്തുക്കള് കടക്കാത്ത സ്ഥലത്തായിരിക്കണം കൂട് സ്ഥാപിക്കേണ്ടത്. എപ്പോഴും വൃത്തിയായി സൂക്ഷിക്കാന് ശ്രദ്ധിക്കണം. കൂട്ടില് വൃത്തിയില്ലെങ്കില് പല തരത്തിലുമുള്ള രോഗങ്ങള് പടര്‍ന്നു പിടിക്കും. പ്രജനനത്തിനുള്ള വലിയ മുയലുകള്‍ക്ക് ഒന്നിന് 90 സെ.മി നീളവും 70 സെ.മി വീതിയും 50 സെ.മി ഉയരവും ഉള്ള കൂടുകള് ആവശ്യമാണ്.\nകൂടിന്റെ അടിഭാഗം തറനിരപ്പില് നിന്ന് ഒരു മീറ്റര് പൊക്കത്തിലായിരിക്കണം. വിസര്‍ജ്യവസ്തുക്കള് എളുപ്പത്തില് താഴേക്കു പോകുന്ന രീതിയിലാവണം കൂടു നിര്‍മാണം. ശുദ്ധജലം കൂടിനുള്ളില് എപ്പോഴും ലഭ്യമാക്കണം. ഇതിനായി മണ്‍ചട്ടികളോ, ഒഴിഞ്ഞ ഗ്ലൂക്കോസ് കുപ്പികളില് പ്ലാസ്റ്റിക് ട്യൂബ് ഘടിപ്പിച്ചതോ ഉപയോഗിക്കാം.\nപച്ചപ്പുല്ല്, മുരിക്കില, കാരറ്റ്, കാബേജ്, പയറുകള്, പച്ചക്കറിയുടെ അവശിഷ്ടങ്ങള് എന്നിവയോടൊപ്പം കറിക്കടല, കടലപ്പിണ്ണാക്ക്, എള്ളിന് പിണ്ണാക്ക്, തവിട് അരിച്ചത്, ഗോതമ്പ്, ധാതുലവണ മിശ്രിതം എന്നിവ മുയലുകള്‍ക്ക് നല്‍കണം. യഥേഷ്ടം ശുദ്ധജലം കുടിക്കാന് നല്‍കണം.\nആണ് മുയലിനെയും പെണ്‍മുയലിനെയും പ്രത്യേകം കൂടുകളിലാണ് വളര്‍ത്തുന്നത്. അഞ്ച് പെണ് മുയലുകള്‍ക്ക് ഒരു ആണ് മുയല് എന്ന അനുപാതത്തിലാണ് വളര്‍ത്തേണ്ടത്. എട്ടു -12 മാസം പ്രായം പൂര്‍ത്തിയായ ആണ്‍മുയലുകളെയും ആറ്-എട്ട് മാസമുള്ള പെണ്‍മുയലുകളെയും ഇണചേര്‍ക്കാം. തടിച്ചു ചുവന്ന ഈറ്റം, അസ്വസ്ഥത, മുഖം കൂടിന്റെ വശത്ത് ഉരയ്ക്കുക, പുറകുവശം പൊക്കിക്കിടക്കുക, വാല് ഉയര്‍ത്തിപ്പിടിക്കുക എന്നിവയാണ് മദിയുടെ ലക്ഷണങ്ങള്.\nഈ സമയത്ത് പെണ് മുയലിനെ ആണ് മുയലിന്റെ കൂട്ടിലേക്ക് വിടണം. വിജയകരമായി ഇണ ചേര്‍ന്നാല് ആണ് മുയല് പുറകിലേക്കോ വശത്തേക്കോ മറിഞ്ഞു വീഴും. 28-34 ദിവസം വരെയാണ് ഗര്‍ഭകാലം. ഗര്‍ഭകാലത്തിന്റെ അവസാന ആഴ്ചയില് തടികൊണ്ടോ വീഞ്ഞപ്പെട്ടികൊണ്ടോ ഒരു പ്രത്യേക കൂട് കൂട്ടിനുള്ളില് വെയ്ക്കണം.


കർഷകർക്ക് മാസം 5000 രൂപ പെൻഷൻ, വിശദാംശങ്ങൾ അറിയാം - Express Malayali\nHome Kerala കർഷകർക്ക് മാസം 5000 രൂപ പെൻഷൻ, വിശദാംശങ്ങൾ അറിയാം\nസംസ്ഥാനത്ത് നടപ്പാക്കുന്ന കർഷക ക്ഷേമനിധിയിൽ അംഗമാകുന്നവർക്ക് അടിസ്ഥാന പെൻഷൻ തുക 5000 രൂപയായി നിശ്ചയിച്ചു. കുടിശ്ശിക കൂടാതെ കുറഞ്ഞത് അഞ്ച് വർഷമെങ്കിലും വിഹിതം അടച്ചവർക്കാണ് പെൻഷന് അർഹത. കർഷകർ ഒടുക്കിയ അംശാദായത്തിന്റെയും അടച്ച കാലയളവിന്റെയും അടിസ്ഥാനത്തിലാണ് പെൻഷൻ തുക തീരുമാനിക്കുന്നത്. ഇന്ത്യയിൽ ആദ്യമായി കേരളത്തിലാണ് കർഷക ക്ഷേമനിധി സംവിധാനം നടപ്പിലാകുന്നത്.\nPrevious articleകോൺഗ്രസിന്റെ രഹസ്യ സർവേയിൽ പിണറായിക്ക് തുടർഭരണം; വികസനം പ്ലസ് പോയിന്റായെന്ന് വിലയിരുത്തൽ\nNext articleകൂട്ടബലാല്‍സംഗം: മധ്യപ്രദേശില് നാല് ബിജെപി നേതാക്കള്‍ക്കെതിരെ കേസ്


ഇന്ത്യയിൽ ഏറ്റവും വിറ്റഴിക്കപ്പെടുന്ന കാർ സ്വിഫ്റ്റ്; ആദ്യ പത്തിൽ മാരുതിയുടെ സർവാധിപത്യം - Malayalam DriveSpark\nഇന്ത്യയിൽ ഏറ്റവും വിറ്റഴിക്കപ്പെടുന്ന കാർ സ്വിഫ്റ്റ്; ആദ്യ പത്തിൽ മാരുതിയുടെ സർവാധിപത്യം\nPublished: Friday, December 18, 2020, 14:30 [IST]\nഇന്ത്യയിൽ നിരവധി മോഡലുകൾ വന്നുപോയെങ്കിലും അന്നും ഇന്നും ഒരേ പ്രതാപത്തോടു കൂടി വിപണിയിൽ തുടരുന്ന ചില കാറുകളിൽ ഒന്നാണ് പാവപ്പെട്ടവരുടെ മിനി കൂപ്പർ എന്ന് ചിലരെങ്കിലും വിളിക്കുന്ന മാരുതി സുസുക്കി സ്വിഫ്റ്റ്.\nജാറ്റോ ഡൈനാമിക്സ് പുറത്തുവിട്ട കണക്കുകൾ പ്രകാരം 2020 ൽ ഇന്ത്യയിൽ ഏറ്റവുമധികം വിറ്റഴിക്കപ്പെട്ട മോഡലായി മാരുതി സുസുക്കി സ്വിഫ്റ്റ് മാറി. 2020 ജൂൺ മുതൽ 2020 നവംബർ വരെ ഓരോ മാസവും കാറിന്റെ ശരാശരി 15,798 യൂണിറ്റുകളാണ് നിരത്തിലെത്തിയിരിക്കുന്നത്.\nകഴിഞ്ഞ ആറ് മാസത്തിനിടെ ഏറ്റവും കൂടുതൽ വിറ്റഴിക്കപ്പെട്ട 10 മോഡലുകളിൽ ഏഴും മാരുതി സുസുക്കിയുടെ കാറുകളാണെന്നതും ശ്രദ്ധേയമാണ്. സുരക്ഷയില്ല, പപ്പടമാണ് എന്നൊക്കെ വിമർശകർ വിളിക്കപ്പെടുന്നുണ്ടെങ്കിലും ഇന്ത്യയിൽ മാരുതി കാറുകൾക്കുള്ള സ്വീകാര്യത അതൊന്ന് വേറെ തന്നെയാണ്.\n2005-ൽ വിപണിയിൽ എത്തിയതു മുതൽ സ്വിഫ്റ്റ് ഇന്ത്യയിലെ ഏറ്റവും കൂടുതൽ വിറ്റഴിക്കപ്പെടുന്ന മോഡലുകളിൽ ഒന്നാണ്. കഴിഞ്ഞ ദശകത്തിൽ ബി-സെഗ്മെന്റ് ഹാച്ച്ബാക്കുകളുടെ വരവും എൻട്രി ലെവൽ എ-സെഗ്മെന്റ് മോഡലുകൾക്കെതിരെ മികച്ച സ്വീകാര്യത നേടുന്നതും ഇന്ത്യൻ കാർ വിപണി പക്വത പ്രാപിച്ചു എന്നതിന്റെ സൂചനയാണ്.\nകഴിഞ്ഞ ആറ് മാസത്തിനിടെ വാഹന നിർമാതാക്കൾ ഇന്ത്യയിൽ 14 ലക്ഷത്തിലധികം വാഹനങ്ങൾ വിറ്റഴിച്ചതായി റിപ്പോർട്ടിൽ പറയുന്നു. ഈ 14 ലക്ഷം വാഹനങ്ങളിൽ കഴിഞ്ഞ വർഷം ഏറ്റവും കൂടുതൽ വിറ്റഴിക്കപ്പെട്ട കാറുകൾ അതേപടി ഇത്തവണയും തുടരുന്നു എന്നതും കൗതുകമുണർത്തുന്നു.\nമാരുതി മോഡലുകളാണ് 2020-ൽ ഏറ്റവും കൂടുതൽ വിറ്റഴിക്കപ്പെട്ട കാറുകളുടെ പട്ടികയിൽ ആദ്യ നാല് സ്ഥാനങ്ങളിൽ എത്തിയിരിക്കുന്നത്. പ്രതിമാസം ശരാശരി 14,466 യൂണിറ്റുകൾ വിറ്റഴിച്ച് വാഗൺആർ രണ്ടാംസ്ഥാനത്ത് എത്തിയപ്പോൾ 14,461 യൂണിറ്റുമായി ആൾട്ടോ 800 മൂന്നാം സ്ഥാനത്തും 14,316 യൂണിറ്റുമായി ബലേനോ നാലാം സ്ഥാനത്തുമാണ്.\nപാസഞ്ചർ വാഹന വിഭാഗത്തിലെ മൊത്തം വിപണി വിഹിതത്തിന്റെ 55 ശതമാനവും മാരുതി കൈയ്യടക്കിയിരിക്കുകയാണ്. രണ്ട് മോഡലുകളുള്ള ശക്തമായ ജനപ്രീതി മുതലെടുത്ത് ഇന്ത്യയിൽ ഏറ്റവും കൂടുതൽ വിറ്റഴിക്കപ്പെടുന്ന രണ്ടാമത്തെ കാർ കമ്പനിയായി ഹ്യുണ്ടായിയും തുടരുന്നു.\nതുടർന്ന് അഞ്ചാം സ്ഥാനത്ത് 11,480 യൂണിറ്റ് വിൽപ്പനയുള്ള ഹ്യുണ്ടായി ക്രെറ്റയും 11,328 യൂണിറ്റുമായി മാരുതി ഡിസയർ ആറാം സ്ഥാനത്തുമാണ്. മാരുതി സുസുക്കി ഇക്കോയും 9522 യൂണിറ്റുകളിൽ ഏഴാം സ്ഥാനത്തെത്തി.\n9,380 യൂണിറ്റുകളിൽ ഏറ്റവുമധികം വിറ്റഴിക്കപ്പെടുന്ന എട്ടാമത്തെ മോഡലാണ് ഹ്യുണ്ടായി ഗ്രാൻഡ് i10 നിയോസ്. കൊറിയൻ കാർ നിർമാതാക്കളായ കിയയുടെ സെൽറ്റോസ് ശരാശരി 8,871 യൂണിറ്റുകൾ നിരത്തിലെത്തിച്ച് ശക്തമായ സാന്നിധ്യമറിയിച്ച് ഒമ്പതാം സ്ഥാനത്തെത്തുകയും ചെയ്തു.\n8,067 യൂണിറ്റുകൾ വിറ്റഴിക്കുന്ന മാരുതി സുസുക്കി എർട്ടിഗയാണ് പട്ടികയിൽ അവസാനത്തേയും പത്താമത്തെയും വിൽപ്പനയുള്ള മോഡൽ. ടാറ്റ കാറുകൾ വിപണിയിൽ ശക്തമായ മുന്നേറ്റം നടത്തുന്നുണ്ടെങ്കിലും ഇതുവരെയും ആദ്യ പത്തിൽ എത്താൻ അവർക്ക് സാധിച്ചിട്ടില്ല.\nMaruti Suzuki Swift Remains India's Best Selling Car In 2020. Read in Malayalam\nStory first published: Friday, December 18, 2020, 14:30 [IST]


പ്രളയ ദുരിതം: ഡാം മാനേജ്മെന്റിലെ വീഴ്ച..!! പിണറായി സര്‍ക്കാരിന് കനത്ത പ്രഹരം | Daily Indian Herald\nഎസ്.പി യതീഷ് ചന്ദ്ര എന്നിവരെ ശബരിമല ഡ്യൂട്ടിയിൽ നിന്നൊഴിവാക്കി. ശബരിമലയിലും പരിസരത്തും വൻ സുരക്ഷ ◆ സുപ്രീം കോടതി ചീഫ് ജസ്റ്റിസ് വിവരാവകാശത്തിൻ്റെ പരിധിയിൽ..!! സുപ്രീം കോടതി വിധി പറഞ്ഞു ◆ ശബരിമല കോടതി വിധി നടപ്പിലായി;വിധി പുനപരിശോധിക്കാനൊന്നും സാധ്യതയില്ല, ഇനി ഞങ്ങളില്ല, പുതിയ ആൾക്കാർ വന്നാൽ സഹായിക്കുമെന്ന് പ്രതികരണവുമായി കനകദുർഗയും ബിന്ദു അമ്മിണിയും ◆ ചീഫ് ജസ്‌റ്റിസിന്റെ ഓഫീസ് ഇനിമുതൽ വിവരാവകാശ പരിധിയിൽ, ദില്ലി ഹൈക്കോടതി വിധി ശരി വച്ച് സുപ്രീം കോടതിയുടെ ചരിത്ര വിധി. ◆ ശബരിമല പുനഃപരിശോധനാ ഹർജികളിൽ വിധി നാളെ; വിധി നടപ്പിലായെന്ന് ബിന്ദുവും കനക ദുർഗ്ഗയും ◆ മതം പറഞ്ഞ് ആക്രമണം: നടി ഖുശ്ബു ട്വിറ്റർ അക്കൗണ്ട് ഉപേക്ഷിച്ചു..!! താരം നേരിട്ടത് ക്രൂരമായ ആക്രമണം ◆ കർണ്ണാടകയിൽ യെദ്യൂരപ്പയ്ക്ക് ആശ്വാസമായി സുപ്രീം കോടതി വിധി; അയോഗ്യരായ എംഎൽഎമാർക്ക് ഉപതെരഞ്ഞെടുപ്പിൽ മത്സരിക്കാം ◆ പോലീസിൻ്റെ രഹസ്യ വിവരങ്ങൾ ഇനി സിപിഎമ്മിന് സ്വന്തം…!! കേരള പോലീസിൻ്റെ ഡേറ്റാബേസ് സിപിഎം നിയന്ത്രിക്കുന്ന സ്വകാര്യ ഏജൻസിക്ക് നൽകാൻ നീക്കം ◆ മഹാരാഷ്ട്രയിൽ രാഷ്ട്രപതി ഭരണം കൊണ്ടുവന്നത് കുതിരക്കച്ചവടത്തിന്..!! സ്ഥിരതയുള്ള സർക്കാരുണ്ടാക്കാൻ ബിജെപി ശ്രമം ◆ മഹാരാഷ്ട്രയില് രാഷ്ട്രപതി ഭരണം… ◆\nപ്രളയ ദുരിതം: ഡാം മാനേജ്മെന്റിലെ വീഴ്ച..!! പിണറായി സര്‍ക്കാരിന് കനത്ത പ്രഹരം\nApril 3, 2019 4:34 pm By : ADMIN PRK\nപിണറായി സര്‍ക്കാരിന് ഇരുട്ടടിയായി പ്രളയത്തെക്കുറിച്ച് അന്വേഷിച്ച അമിക്കസ് ക്യൂറി റിപ്പോര്‍ട്ട്. പ്രളയത്തിനു കാരണം ഡാം മാനേജ്മെന്റിലെ വീഴ്ചയാണെന്ന് അമിക്കസ് ക്യൂറിയുടെ റിപ്പോര്‍ട്ട്. പ്രളയത്തിന്റെ കാരണങ്ങള് കണ്ടെത്താന് ജുഡീഷ്യല് അന്വേഷണം വേണം. ഡാമുകള് തുറന്നത് മാനദണ്ഡങ്ങള് പാലിച്ചല്ലെന്നും അമിക്കസ് ക്യൂറി ജേക്കബ് പി അലക്സ് ഹൈക്കോടതിയില് സമര്‍പ്പിച്ച റിപ്പോര്‍ട്ടില് പറയുന്നു.\nകേരളത്തിലെ മിക്ക ജില്ലകളിലെയും ജനങ്ങളെ ബാധിച്ച വെള്ളപ്പൊക്കം മനുഷ്യനിര്‍മിതമാണ് എന്നു വ്യക്തമാക്കിക്കൊണ്ടാണ് ഇന്ന് അമിക്കസ് ക്യൂറി ഹൈക്കോടതിയില് റിപ്പോര്‍ട്ട് സമര്‍പ്പിച്ചത്. ഭാവിയില് ഇത് ആവര്‍ത്തിക്കാതിരിക്കാന് നടപടിയുണ്ടാകണമെന്നും അമിക്കസ് ക്യൂറി സര്‍ക്കാരിനു സമര്‍പ്പിച്ച റിപ്പോര്‍ട്ടില് ആവശ്യപ്പെടുന്നു.\nപ്രളയമുണ്ടായതു സര്‍ക്കാരിന്റെ അപക്വമായ ഇടപെടല് കൊണ്ടാണെന്നും സര്‍ക്കാര് സംവിധാനങ്ങള്‍ക്കു തെറ്റുപറ്റിയിട്ടുണ്ടെന്നും ഇതു പരിശോധിക്കണമെന്നും ആവശ്യപ്പെട്ടു 16 ഹര്‍ജികള് ഹൈക്കോടതിയിലെത്തിയിരുന്നു. തുടര്‍ന്ന് ഇക്കാര്യത്തില് കോടതിയെ സഹായിക്കുന്നതിനു വേണ്ടിയാണ് അഭിഭാഷകന് ജേക്കബ് പി. അലക്‌സിനെ അമിക്കസ് ക്യൂറിയായി കോടതി നിയോഗിച്ചത്. പരാതികള് പരിഗണിച്ചു വിശദമായ പഠനങ്ങള്‍ക്കുശേഷമാണ് ജേക്കബ് പി. അലക്‌സ് ഇന്നു കോടതിയില് റിപ്പോര്‍ട്ട് സമര്‍പ്പിച്ചത്.\nഅപ്രതീക്ഷിതമായുണ്ടായ മഴയാണു പ്രളയ കാരണമെന്ന വാദത്തില് വസ്തുതയില്ല. കേരളത്തില് പെയ്ത മഴയുടെ അളവു രേഖപ്പെടുത്തുന്നതിനോ പഠിക്കുന്നതിനോ സംസ്ഥാനത്തു സംവിധാനങ്ങള് തയാറായിട്ടില്ല. ദേശീയ കാലാവസ്ഥാ നിരീക്ഷണ കേന്ദ്രത്തില്‍നിന്നുള്ള മുന്നറിയിപ്പുകള് ലഭിച്ചിട്ടും സര്‍ക്കാര് സംവിധാനങ്ങള് അവയൊന്നും കൃത്യമായ പരിശോധിക്കുകയോ തുടര് നടപടികള് സ്വീകരിക്കുകയോ ചെയ്തിട്ടില്ല. ഡാമുകള് തുറന്നു വിടുമ്പോള് സ്വീകരിക്കേണ്ട മുന്‍കരുതലുകള് എടുത്തില്ല. ജനങ്ങള്‍ക്കു നല്‍കേണ്ട ഓറഞ്ച്, റെഡ് അലേര്‍ട്ടുകള് പുറപ്പെടുവിക്കാതെ ഡാമുകള് കൂട്ടമായി തുറന്നുവിട്ടതാണു പ്രളയത്തിനിടയാക്കിയത് എന്നും റിപ്പോര്‍ട്ടില് പറയുന്നു.\nജഡ്ജി അധ്യക്ഷനായ സ്വതന്ത്രകമ്മിറ്റി ഇക്കാര്യത്തില് വിശദമായ പഠനം നടത്തണമെന്നാണു റിപ്പോര്‍ട്ടിലുള്ള പ്രധാന ശുപാര്‍ശ. കാലാവസ്ഥാ വിദഗ്ധര്, ഡാം മാനേജ്‌മെന്റ് വിദഗ്ധര് തുടങ്ങിയവര് സമിതിലുണ്ടായിരിക്കണം. 2018ലുണ്ടായ പ്രളയത്തില്‍നിന്നു കേരളം പഠിക്കണം. ഇത്തരം ദുരന്തങ്ങള് ആവര്‍ത്തിക്കാതിരിക്കാനുള്ള താക്കീതായിരിക്കണം കോടതി നടപടി. വളരെ ഗൗരവമായി തന്നെ കോടതി ഇക്കാര്യത്തില് ഇടപെടണമെന്നും റിപ്പോര്‍ട്ടില് ആവശ്യപ്പെടുന്നുണ്ട്.\nപ്രളയ ദുരിതാശ്വാസം നല്‍കുന്നതുമായി ബന്ധപ്പെട്ട നിര്‍ദേശങ്ങള് അടങ്ങുന്ന ഇടക്കാല റിപ്പോര്‍ട്ട് നേരത്തെ അമിക്കസ് ക്യൂറി കോടതിയില് സമര്‍പ്പിച്ചിരുന്നു. ദുരിതബാധിതര്‍ക്കു നേരിട്ടു സഹായധനം എത്തിക്കണം പ്രളയ ബാധിതര്‍ക്ക് വെള്ളം, വൈദ്യുതി, പാചക വാതകം എന്നിവ സൗജ്യമായി നല്‍കുന്നത് പരിഗണിക്കണം, നഷ്ടം കണക്കാക്കാന് വാര്‍ഡ് തലത്തില് സമിതികള് രൂപീകരിക്കണമെന്നും മറ്റും ആവശ്യപ്പെട്ടായിരുന്നു ഇടക്കാല റിപ്പോര്‍ട്ട്.\nTags: kerala flood, pinarayi\nഭക്ഷണവും വെള്ളവുമില്ലാതെ രക്ഷാപ്രവര്‍ത്തകരും: ചങ്കിടിപ്പിക്കുന്ന ദൗത്യ നിര്‍വ്വഹണത്തെക്കുറിച്ച് വ്യോമസേന സ്‌പോക് പേഴ്‌സണ്\nകേരളം എലിപ്പനിപ്പേടിയില്; 13 ജില്ലകളില് അതീവ ജാഗ്രതാ നിര്‍ദ്ദേശം, രണ്ട് ദിവസത്തിനിടെ മരിച്ചത് 23 പേര്\nഇന്ന് രാത്രിയില് രക്ഷിച്ചില്ലെങ്കിൽ ചെങ്ങന്നൂരില് 50000 പേര് മരിക്കും!!!..സഹായിക്കൂ, ഇല്ലെങ്കിൽ നാട്ടുകാർ മരിച്ചുപോകുമെന്ന് വിലപിച്ച് എംഎല്‍എ സജി ചെറിയാന്\nപ്രളയം: കേരളത്തിനെ രക്ഷിക്കാന് സഹായവുമായി വിജയ് എത്തി; 70 ലക്ഷം രൂപ ചെലവിടും\nവെള്ളമിറങ്ങാന് മണിക്കൂറുകള് മതി; പേടിക്കേണ്ടത് ഉരുള് പൊട്ടലിനെ; വെള്ളമിറങ്ങിയാൽ ഏറെക്കാര്യങ്ങള് ചെയ്യാനുണ്ട്\nലിജിയമ്മയോട് ഈശോയെ പ്രതി ക്ഷമിക്കുവാ’: നൊമ്പരമായി ഫാ.വിജോഷിന്റെ കുറിപ്പ്\nഎസ്.പി യതീഷ് ചന്ദ്ര എന്നിവരെ ശബരിമല ഡ്യൂട്ടിയിൽ നിന്നൊഴിവാക്കി. ശബരിമലയിലും പരിസരത്തും വൻ സുരക്ഷ\nസുപ്രീം കോടതി ചീഫ് ജസ്റ്റിസ് വിവരാവകാശത്തിൻ്റെ പരിധിയിൽ..!! സുപ്രീം കോടതി വിധി പറഞ്ഞു\nകോടതിവിധിയെ അഹഹേളിച്ചു ;എം സ്വരാജ് അഴി എണ്ണും.സുപ്രീം കോടതിയിൽ മുട്ടുകുത്തും.\nശബരിമല കോടതി വിധി നടപ്പിലായി;വിധി പുനപരിശോധിക്കാനൊന്നും സാധ്യതയില്ല, ഇനി ഞങ്ങളില്ല, പുതിയ ആൾക്കാർ വന്നാൽ സഹായിക്കുമെന്ന് പ്രതികരണവുമായി കനകദുർഗയും ബിന്ദു അമ്മിണിയും\nചീഫ് ജസ്‌റ്റിസിന്റെ ഓഫീസ് ഇനിമുതൽ വിവരാവകാശ പരിധിയിൽ, ദില്ലി ഹൈക്കോടതി വിധി ശരി വച്ച് സുപ്രീം കോടതിയുടെ ചരിത്ര വിധി.\nഅവളുടെ പേര് ഫാത്തിമ’യെന്നായിപ്പോയി..’ഭയം കാരണം എന്റെ മകള് ശിരോവസ്ത്രം പോലും ധരിക്കാറില്ലായിരുന്നു.ഐ.ഐ.ടിയില് ജാതീയവും മതപരവുമായ വിവേചനം. ആത്മഹത്യ ചെയ്ത വിദ്യാര്‍ത്ഥിനിയുടെ അമ്മയുടെ വെളിപ്പെടുത്തൽ\nമതം പറഞ്ഞ് ആക്രമണം: നടി ഖുശ്ബു ട്വിറ്റർ അക്കൗണ്ട് ഉപേക്ഷിച്ചു..!! താരം നേരിട്ടത് ക്രൂരമായ ആക്രമണം


Malayalam News (മലയാളം വാർത്ത): Latest Malayalam News, Breaking News | Thekeralapost തിരിമന്നയും സംഗക്കാരയും ഇംഗ്ലണ്ടിനെ തകര്‍ത്തു | The Kerala Post Malayalam News (മലയാളം വാർത്ത): Latest Malayalam News, Breaking News\n07: 27 AM\nവെല്ലിംഗ്ടണ്: ഇംഗ്ലണ്ടിന്റെ ബാറ്റിംഗ് നന്നായപ്പോള് ബൗളിങ് മോശമായി. ശ്രീലങ്കക്കെതിരെ അവര്6വിക്കറ്റിന് 309 റണ്‍സെടുത്തുവെങ്കിലും ലഹിരു തിരുമന്നയും കുമാര് സംഗക്കാരയും ചേര്‍ന്ന് അവരെ നിലംപരിശാക്കി. തിരുമന്ന 143 പന്തില് നിന്ന് 139 റണ്‍സ് നേടിയപ്പോള് കുമാര് സംഗക്കാര 86 പന്തില് നിന്ന് 117 റണ്‍സെടുത്തു. ശ്രീലങ്ക 47.2 ഓവറില് ഒരു വിക്കറ്റിന് 312 റണ്‍സെടുത്തു. ദില്‍ഷന് 44 റണ്‍സെടുത്ത് പുറത്തായി. ഈ ജയത്തോടെ ശ്രീലങ്ക എ പൂളില് നിന്ന് ക്വാര്‍ട്ടറില് കടന്നു. സംഗക്കാര ബംഗ്ലാദേശിനെതിരെയും സെഞ്ച്വറി നേടിയിരുന്നു. സംഗക്കാരയാണ് മാന് ഓഫ് ദി മാച്ച്.\nഓപ്പണര് ഇയാന് ബെല് (49) നല്ല തുടക്കം നല്‍കിയ ശേഷം സെഞ്ച്വറി നേടിയ ജോ റൂട്ടാണ് (121) ഇംഗ്ലണ്ടിനെ നല്ല സ്‌കോറിലേക്ക് നയിച്ചത്. ക്യാപ്റ്റന് ഓയിന് മോര്‍ഗന് 27, ജെയിംസ് ടെയ്‌ലര് 25, വിക്കറ്റ് കീപ്പര് ജോസ് ബട്‌ലര് (39 നോട്ടൗട്ട് ) എന്നിവര് കൂടി ശ്രമിച്ചപ്പോള് ഇംഗ്ലണ്ടിന് പൊരുതാനുള്ള സ്‌കോറായി. മോയിന് അലി 15 ും ഗാരി ബാലന്‍സ്6ും റണ്‍സെടുത്ത് പുറത്തായി. ക്രിസ് വോക്‌സ്9റണ്‍സുമായി പുറത്താകാതെ നിന്നു. ബൗള് ചെയ്ത ആറ് ബൗളര്‍മാരും ഓരോ വിക്കറ്റെടുത്തു.


കാഞ്ഞിരപ്പള്ളി രൂപത കൈകോര്‍ത്തു; ദുരിതബാധിതര്‍ക്ക് ഗൃഹോപകരണങ്ങള് നല്‍കി - Kanjirappally Reporters\n02:33:12 PM / Tue, Dec 7th 2021\nHome വിശ്വാസം കാഞ്ഞിരപ്പള്ളി രൂപത കൈകോര്‍ത്തു; ദുരിതബാധിതര്‍ക്ക് ഗൃഹോപകരണങ്ങള് നല്‍കി\nപ്രളയത്തില് ദുരിതമനുഭവിക്കുന്നവര്‍ക്കായി കാഞ്ഞിരപ്പള്ളി രൂപത കൈകോര്‍ത്തു. കോട്ടയം, ഇടുക്കി ജില്ലകളുടെ വിവിധ ഭാഗങ്ങളിലായി പ്രളയത്തില് എല്ലാം നഷ്ടപ്പെ ട്ടവരുടെ പുനരധിവാസത്തിനായി രൂപത തയാറാക്കിയ ‘റെയിന്‍ബോ 2021’ പദ്ധതിയു ടെ ആദ്യ ഘട്ടമെന്ന നിലയില് 130 കുടുംബങ്ങളില് 15000 രൂപ വീതം വിലവ രു ന്ന ഗ്രഹോപകരണ കിറ്റുകള് വിതരണം ചെയ്തു.\nകാഞ്ഞിരപ്പള്ളി രൂപതാധ്യക്ഷന് മാര് ജോസ് പുളിക്കല് വിതരണോദ്ഘാടനം നിര്‍വ ഹിച്ചു. എസ്എംവൈഎം രൂപത ഡയറക്ടര് ഫാ. വര്‍ഗീസ് കൊച്ചുപുരയ്ക്കല്, പ്രസി ഡന്റ് ആദര്‍ശ് കുര്യന്, ജനറല് സെക്രട്ടറി തോമസ് കത്തിലാങ്കല്, അഞ്ചിലിപ്പ സെന്റ് പയസ് പള്ളി വികാരി ഫാ. സെബാസ്റ്റ്യന് ഉള്ളാട്ട് എന്നിവര് പ്രസംഗിച്ചു.\nഎസ്എംവൈഎം പ്രവര്‍ത്തകരുടെ നേതൃത്വത്തിലാണ് ലക്ഷക്കണക്കിനു രൂപ വില വരുന്ന ഗൃഹോപകരണങ്ങള് ശേഖരിച്ചതും വിതരണം ചെയ്തതും. സന്യസ്തര്, വിവിധ ഇടവകാംഗങ്ങൾ, ഭക്തസംഘടനകൾ തുടങ്ങിയ സുമനസ്സുകളുടെ സഹകരണത്തി ലാണ് ഗൃഹോപകരണങ്ങള് ശേഖരിച്ചത്.\nRainbow 2021 Kanjirappally Diosis\nPrevious article10000 രൂപയ്ക്ക് പര്‍ച്ചേസ് ചെയ്യുമ്പോള് 1000 രൂപയുടെ സമ്മാനങ്ങളുമായി അജ്മല്‍ബിസ്മിയില് ദീപാവലി മെഗാ സെയില്\nNext articleപ്രകൃതി ദുരന്തം ബാധിച്ച പ്രദേശങ്ങൾ ഗവർണർ സന്ദർശിക്കും\nകാഞ്ഞിരപ്പള്ളി പഴയപള്ളി യില് എട്ടുനോമ്പു തിരുനാളിന്റെ ഒരുക്കങ്ങള് തുടങ്ങി\nഭക്തഹൃദയങ്ങളെ സുരക്ഷിതമാക്കാൻ കാടിൻറ്റ വഴികളിൽ ഓക്സിജൻ പാർലറുകളായി


ആ 15 നിമിഷങ്ങള്..., മുന്‍പില്ലാത്ത ഭീതിയോടെ ശാസ്ത്രലോകം; അമ്പിളിക്കരികെ ഇന്ത്യ - Samakalika Malayalam\nആ 15 നിമിഷങ്ങള്..., മുന്‍പില്ലാത്ത ഭീതിയോടെ ശാസ്ത്രലോകം; അമ്പിളിക്കരികെ ഇന്ത്യ\nBy സമകാലികമലയാളം ഡെസ്‌ക് | Published: 06th September 2019 10:04 PM |\nLast Updated: 06th September 2019 10:04 PM | A+A A- |\nന്യൂഡല്‍ഹി: ചരിത്രനിമിഷത്തിന് രാജ്യം സാക്ഷിയാകാന് ഇനി മണിക്കൂറുകള് മാത്രം. ചന്ദ്രയാന്2ദൗത്യത്തിന്റെ അതിസങ്കീര്‍ണമായ ഘട്ടത്തില് ലാന്‍ഡര് ദക്ഷിണധുവ്രത്തില് ഇറങ്ങുന്ന നിമിഷത്തിനായി കാത്തിരിക്കുകയാണ് ശാസ്ത്രലോകം. ശനിയാഴ്ച പുലര്‍ച്ചെ 1.55ന് ലാന്‍ഡര് ചന്ദ്രനില് ഇറങ്ങും. അതിനിര്‍ണായകമായ ആ പതിനഞ്ച് മിനിറ്റില് കാര്യങ്ങള് സുഗമമാകണമേ എന്ന പ്രാര്‍ത്ഥനയാണ് ഐഎസ്ആര്‍ഒയിലെ ശാസ്ത്രജ്ഞന്മാര്‍ക്ക്.\nഭൂമിയിലേക്ക് പിറന്നുവീഴുന്ന നവജാതശിശുവിനെ സുരക്ഷിതമായി നിങ്ങളുടെ ൈകകളിലേക്ക് ഏല്‍പ്പിക്കുന്ന പോലെയാണ് ഈ പതിനഞ്ച് നിമിഷമെന്ന് ഐഎസ്ആര്‍ഒ ചെയര്‍മാന് കെ ശിവന് പറഞ്ഞു. വേണ്ട മുന്‍കരുതല് സ്വീകരിച്ചാല് മാത്രമേ ശിശുവിനെ കൈക്കുളളില് ഭദ്രമായി വെയ്ക്കാന് സാധിക്കുകയുളളൂ. കുട്ടി അങ്ങോട്ടും ഇങ്ങോട്ടും ചലിക്കാന് സാധ്യതയുണ്ട്. എന്നാല് കുട്ടി വീഴാതെ വേണ്ട സുരക്ഷ ഒരുക്കേണ്ടത് കടമയാണ്. ലാന്‍ഡറും സമാനമായ സാഹചര്യത്തിലൂടെയാണ് കടന്നുപോകാന് പോകുന്നതെന്ന് കെ ശിവന് പറഞ്ഞു.\nഇതിനോടകം ഓര്‍ബിറ്ററില് നിന്ന് വേര്‍പെട്ട ലാന്‍ഡര് രണ്ട് ഘട്ടങ്ങളിലായി ഭ്രമണപഥം താഴ്ത്തി ചന്ദ്രോപരിതലത്തോട് അടുത്ത് എത്തിനില്‍ക്കുകയാണ്. നിലവില് 35 കിലോമീറ്റര് അകലെയുളള ഭ്രമണപഥത്തിലാണ് ലാന്‍ഡറിന്റെ സഞ്ചാരം. ഭ്രമണപഥം താഴ്ത്തുന്നതോടെ ലാന്‍ഡര് ചന്ദ്രനെ തൊടും.\nഈ ചരിത്രനിമിഷം കാണാന് പ്രധാനമന്ത്രി നരേന്ദ്രമോദി ഐഎസ്ആര്‍ഒയുടെ ബംഗളൂരുവിലെ ആസ്ഥാനത്ത് എത്തും. രാജ്യത്തിന്റെ വിവിധ ഭാഗങ്ങളില് നിന്നായി തെരഞ്ഞെടുത്ത 60 സ്‌കൂള് കുട്ടികളും ഈ ചരിത്രനിമിഷത്തിന് സാക്ഷിയാകാന് മോദിക്കൊപ്പം ഐഎസ്ആര്‍ഒയില് ഉണ്ടാകും. റഷ്യയ്ക്കും അമേരിക്കയ്ക്കും ചൈനയ്ക്കും പിന്നാലെ ചന്ദ്രനില് ബഹിരാകാശ പേടകം ഇറക്കുന്ന നാലാമത്തെ രാജ്യം എന്ന പ്രശസ്തിയ്ക്ക് അരികിലാണ് ഇന്ത്യ.\nചന്ദ്രയാന്2ലാന്‍ഡര് ഐഎസ്ആര്‍ഒ ചന്ദ്രനില് ഇറങ്ങും


basherinte veettylekk puthiya athidhi | എന്റമ്മോ കിടിലൻ സമ്മാനം.... ബഷീർ ബഷിക്ക് ഭാര്യമാർ നൽകാൻ ഇതിലും നല്ലൊരു സമ്മാനം വേറെയുണ്ടാവില്ല! വീട്ടിലേക്ക് പുതിയ അതിഥി എത്തുന്നതിന്റെ സന്തോഷത്തിൽ താരകുടുംബം... - Malayalivartha.com Widgets Magazine\n27 SEPTEMBER 2020 08:52 AM IST\nചൈനയെ വിറപ്പിച്ച് ഇന്ത്യ; കരയും കടലും ആകാശവും ഇനി ബ്രഹ്മോസിന്റെ കീഴില്; പരീക്ഷണം വന് വിജയം; മിസൈലുകള് അതിര്‍ത്തികളില് വിന്യസിക്കുന്നു; തന്ത്രപ്രധാന നീക്കവുമായി ഇന്ത്യന് സേന; ശൗര്യ മിസൈലുകള്‍ക്ക് പിന്നാലെ\nബിഗ്‌ബോസ് വണ്ണിലൂടെയാണ് ബഷീർബഷി ആരാധകർക്ക് ഏറെ പ്രിയങ്കരനായി മാറുന്നത്. തന്റെ ദാമ്പത്യ ജീവിതത്തിന്റെ കഥകൾ ആരാധകർ ഏറ്റെടുത്തതും ഈ ഷോയിലേക്ക് എത്തിയ ശേഷമായിരുന്നു.\nരണ്ടു ഭാര്യമാർ അവർക്കൊപ്പം ഒന്നിച്ചു ജീവിക്കുന്ന ബഷീർ ബാഷി എന്നും മലയാളികൾ അത്ഭുതത്തോടെ ആണ് നോക്കി കാണുന്നത്.\n32 വയസ്സ് പൂർത്തിയായ ബഷീറിന് തന്റെ പിറന്നാൾ ദിനത്തിൽ ഭാര്യമാർ ഒരുക്കിയ പിറന്നാൾ സർപ്രൈസ് ആണ് ഞെട്ടൽ ഉണ്ടാക്കിയത്. ഇക്കാലത്ത് വിവാഹ മോചനങ്ങൾ കൂടി വരുന്ന സമയത്ത് ആണ് ഒരാൾ രണ്ടു പേർക്കൊപ്പം ദാമ്പത്യ ജീവിതം മുന്നോട്ട് കൊണ്ട് പോകുന്നത്.\nയൂട്യൂബിൽ സജീവമായ നിരവധി ഷോകൾ ചെയ്യുന്ന കുടുംബം ആണ് ബഷീറിന്റേത് മൂന്നു പേർക്കും യൂട്യൂബിൽ ചാനലുകൾ ഉണ്ട്. രണ്ടു കുട്ടികളും രണ്ടു ഭാര്യമാരും അടങ്ങുന്നതാണ് ബഷീറിന്റെ കുടുംബം.\nഇപ്പോൾ പിറന്നാൾ സമ്മാനമായി പുതിയ ബി എം ഡബ്ലിയു കാർ തന്നെ സമ്മാനം ആയി നൽകി ഇരിക്കുകയാണ് ഭാര്യമാർ. പുതിയ അതിഥി വീട്ടിലേക്ക് വരുന്ന സന്തോഷത്തിൽ ആണ് മൂവരും.


മലവെള്ളം നീന്തിയ വേലായ്തന് തൃശൂരില് ഇറങ്ങുന്നു\nFri Oct 19 2018 04:58:18 GMT+0530 (IST)\nNarada Desk| Updated On: 2018-10-02 12:49:58.0 | Location : തൃശ്ശൂര്\nഒരു സാധാരണ മനുഷ്യന്റെ എല്ലാ കുറവുളോടെയും കുന്നായ്മകളോടെയും ജീവിക്കുമ്പോഴും തനിക്കെന്നപോലെ പ്രകൃതിയിലെ എല്ലാ ജീവജാലങ്ങൾക്കും ഈ ഭൂമിയിൽ അവകാശമുണ്ടെന്ന് വിശ്വസിക്കുന്ന ഒരു നാട്ടിന്‍പ്പുറത്തുകാരനാണ് പാമ്പ് വേലായ്തൻ\nപ്രകൃതി ഒന്നു മുഖം കടുപ്പിച്ചാല് ഉടന് മനുഷ്യന് പരിഭ്രാന്തരാകും. മഴയാണോ കൊടുങ്കാറ്റാണോ വെള്ളപ്പൊക്കമാണോ പിന്നെയുണ്ടാകുന്നത് എന്ന് അവര്‍ക്ക് നിശ്ചയമുണ്ടാകില്ല. എന്നാല് പ്രകൃതിയിലെ മറ്റു ജീവജാലങ്ങള്‍ക്കും ഈ ഭയം ഉണ്ടാകുന്നുണ്ടോ എന്നും സംശയമാണ്. ഒരു പക്ഷെ വേലായ്തന് ഈ സംശയങ്ങള്‍ക്ക് മറുപടിയുണ്ടാകും. കാരണം, ഒരു സാധാരണ മനുഷ്യന്റെ എല്ലാ കുറവുളോടെയും കുന്നായ്മകളോടെയും ജീവിക്കുമ്പോഴും തനിക്കെന്നപോലെ പ്രകൃതിയിലെ എല്ലാ ജീവജാലങ്ങൾക്കും ഈ ഭൂമിയിൽ അവകാശമുണ്ടെന്ന് വിശ്വസിക്കുന്ന ഒരു നാട്ടിന്‍പ്പുറത്തുകാരനാണ് പാമ്പ് വേലായ്തൻ. ചായ ചോപ്പാർന്ന മലവെള്ളത്തിലൂടെ അതിവിദഗ്ദമായി നീന്താന് കഴിയുന്ന ആത്മവിശ്വാസവും കരുത്തുമുള്ള പാവം വേലായ്തന് ഇന്നിപ്പോള് സോഷ്യല് മീഡിയ വായനക്കാരുടെ പ്രിയപ്പെട്ടവനാണ്. ഇനിയിപ്പോള് അയാള് അച്ചടി മഷിയിലൂടെയും കീഴടക്കാന് എത്തുന്നു.\nപ്രവാസി സാഹിത്യകാരനായ തോമസ് കെയല് എഴുതിയ നോവല് 'പാമ്പ് വേലായ്തൻ' ഒക്ടോബര്7ഞായറാഴ്ച തൃശൂര് കേരളാ സാഹിത്യ അക്കാദമിയില് വച്ചു പ്രകാശനം ചെയ്യപ്പെടുന്നു. സിവി ജോസ് അധ്യക്ഷനാകുന്ന ചടങ്ങില് ചെറുകഥാകൃത്തായ അശോകൻ ചരുവില് പ്രകാശനകര്‍മ്മം നിര്‍വഹിക്കും.\nതൃശൂരും ചാലക്കുടിയും അവകാശപ്പെടാത്ത 'വരന്തരപ്പിള്ളി'യുടെ ഗ്രാമീണ ഭാഷയില് മാത്രം സംസാരിക്കുകയും ജീവിക്കുകയും ചെയ്യുന്ന വേലായ്തനൊപ്പം സഞ്ചരിക്കുമ്പോള് ഒരു സംസ്ക്കാരം കൂടിയാണ് വായനക്കാരന് പരിചിതമാകുന്നത്. പൂർണ്ണമായും സ്മാർട്ട് ഫോണിൽ എഴുതിയ രചനയാണ് പാമ്പ് വേലായ്തന് എന്ന് നോവലിസ്റ്റ് പറയുന്നു. അവസാന2അദ്ധ്യായമൊഴികെ എല്ലാം എഫ് ബിയിൽ ആഴ്ചതോറും പ്രസിദ്ധീകരിച്ചിരുന്നു. ജഗ്‌ദീഷ് നാരായണന് എന്ന കലാകാരന്റെ ചിത്രങ്ങളും ഓരോ അധ്യായങ്ങൾക്കുമൊപ്പം തോമസ് പോസ്റ്റ് ചെയ്തിരുന്നു.പാമ്പ് വേലായ്തന് പുസ്തകമാകുമ്പോള് ജഗദീഷിന്റെ വരയും താളുകളില് ഉണ്ട്. പുസ്തകത്തിന് കവർ ചെയ്തതും ജഗ്ദീഷ് തന്നെ. രണ്ട് തരം കവറുമായാണ് പുസ്തകത്തിന്റെ ആദ്യപതിപ്പ് ഇറങ്ങുന്നത്.\nനായകനായിട്ടായിരുന്നില്ല കഥയിലെ വേലായ്തന്റെ തിരനോട്ടം. പതുക്കെ പതുക്കെ പല പല വേഷപ്പകർച്ചകളിലൂടെ വേലായ്തന് നായക പരിവേഷം കൈവരികയായിരുന്നു. ഒരു ചാരായഷാപ്പിലെ അന്തേവാസിയില് നിന്നും 22 അദ്ധ്യായങ്ങളിലൂടെ പാമ്പ് എന്ന ഒരു നാട്ടിന്‍പുറ ഹീറോയായി വേലായ്തേട്ടന് വളര്‍ന്നു. എഫ്.ബിയില് നാലാം അധ്യായം പോസ്റ്റ് ചെയ്തതോടെ വേലായ്തനെ അച്ചടി അക്ഷരങ്ങളില് എടുക്കാന് പ്രസാധകരും എത്തി. അവരുടെ ആവശ്യപ്രകാരം അവസാന അദ്ധ്യായം എഫ്ബിയില് പോസ്റ്റ് ചെയ്തിരുന്നില്ല. പെന്‍ഡുലം ബുക്സാണ് പ്രസാധകര്.\nതൃശൂർ വരന്തരപ്പിള്ളിയിൽ കാളാംപറമ്പിൽ ലോനപ്പൻ റോസി ദമ്പതികളുടെ മകനായി 1961 മെയ് 14ന് ജനിച്ച കെ.എൽ.തോമസ് എന്ന തോമസ് കെയൽ പത്തുവർഷമായി ഖത്തറിൽ BHGE Oil& Gas കമ്പനിയിൽ സൂപ്പർവൈസറാണ്. ഇതിനുമുൻപ് സൗദി അറേബ്യയിൽ Westing House ലും Siemens ലുമായി പതിമൂന്നര വർഷക്കാലം ജോലി ചെയ്തു. ഭാര്യ സജി സ്കൂൾ ടീച്ചർ. മക്കൾ: മനു (BHGE യിൽ പ്ലാനിങ് എഞ്ചിനീയർ), സസ്ന സജി തോമസ് (Pharm D വിദ്യാർത്ഥിനി)


അന്ധര് കാണുന്നു - Sathyadeepam\n|^| Home -> Pangthi -> ചിന്താജാലകം -> അന്ധര് കാണുന്നു\n“കണ്ണുണ്ടായിട്ടും നിങ്ങള് കാണുന്നില്ലേ?” എന്നതു യേശുവിന്‍റെ ചോദ്യമാണ് (മര്‍ക്കോ. 8:18). “കാഴ്ചയില്ലാത്തവര് കാണുകയും കാഴ്ചയുള്ളവര് അന്ധരായിത്തീരുകയും ചെയ്യേണ്ടതിനു ന്യായവിധിക്കായിട്ടാണു ഞാന് വന്നത്” (യോഹ. 9:39). കണ്ണുണ്ടായാല് പോരാ, കാണണം. കാഴ്ച കണ്ണിനെ മാത്രം ആശ്രയിച്ചിരിക്കുന്നില്ല എന്നതു ക്രിസ്തുവിന്‍റെ ദര്ശനവിശേഷമാണ്. ഏതാണ്ട് രണ്ടായിരത്തിയഞ്ഞൂറിലധികം വര്‍ഷങ്ങള്‍ക്കു മുമ്പു ജീവിച്ച സോഫോക്ലിസിന്‍റെ “ഈഡിപ്പസ് രാജാവ്” എന്ന നാടകത്തില് സത്യം കാണുന്നതും കാഴ്ചയുള്ളതുമായ ഏക വ്യക്തി അന്ധനായ പ്രവാചകന് തിരേസിയസ് ആണ്. പ്രശസ്ത കവിയായിരുന്ന ജോണ് മില്‍ട്ടന് അന്ധനായി മാറി. അദ്ദേഹത്തിന്‍റെ “പറുദീസാ നഷ്ടം” എന്ന മഹാകാവ്യത്തിന്‍റെ മൂന്നാം പുസ്തകത്തില് പഴയ പ്രവാചകരെക്കുറിച്ചു പറയുമ്പോള് തിരേസിയസ് എന്ന പ്രവാചകന് അന്ധനായിരുന്നതിന്‍റെ പ്രാധാന്യം ചൂണ്ടിക്കാണിക്കുന്നു.\nതാന് ആരാണ് എന്നന്വേഷിക്കുന്ന ഈഡിപ്പസ് നാടാകാന്ത്യത്തില് സത്യം അറിയുമ്പോള് തന്‍റെ കണ്ണുകള് കുത്തിപ്പൊട്ടിക്കുന്നതിനുമുമ്പു പറയുന്നു. “അല്ലയോ വെളിച്ചമേ, അവസാനമായി ഞാന് നിന്നെ കാണുന്നു.” യേശു തന്‍റെ മലയിലെ പ്രസംഗത്തില് ജനങ്ങളോടു പറയുന്നു. “നിന്‍റെ കണ്ണു നിനക്കു പാപഹേതുകമാകുന്നെങ്കില് ചൂഴ്ന്നെടുത്തു കളയുക” (മത്താ. 5: 29). വെളിച്ചം കാണലും സത്യം കാണലും ഒന്നാണോ? വെളിച്ചത്തില് കാണുന്നതുകൊണ്ടു മനുഷ്യന് ശരിക്കും കാണുന്നുണ്ടോ? ഈഡിപ്പസ് തന്നെയും തന്‍റെ സത്യത്തെയും ആയുസ്സിന്‍റെ സൂര്യവെളിച്ചത്തില് കണ്ടു. പക്ഷേ, ആ കാഴ്ചയിലൊന്നും അയാള് തന്‍റെ സത്യം കണ്ടില്ല. വെളിച്ചം ഇനി കാണേണ്ട, എന്നു സത്യം കണ്ടവന് തീരുമാനിച്ചു അന്ധനാകുന്നു. അന്ധത ഭാഗികമായ മരണമാണ്, പക്ഷേ അതു ദൈവികതയില് നിന്ന് അഥവാ സത്യത്തില് നിന്നുള്ള വേര്‍പിരിയലാകുമോ?\nമില്‍ട്ടന്‍റെ അന്ധത മരണത്തിന്‍റെ അനുഭവമായി. സാംസന്‍റെ സൂര്യന് അസ്തമിച്ചതുപോലെ മില്‍ട്ടന്‍റെ പ്രകാശം കെട്ടു. പക്ഷേ, മില്‍ട്ടന് എഴുതി: “വെളിച്ചം ആത്മാവിലാണ്. അവള് എല്ലായിടത്തുമുണ്ട്. അതിനെ കണ്ണിലെ കൃഷ്ണമണിയില് മാത്രം എന്തിന് ഒതുക്കണം?” അന്ധരായിരുന്ന പഴയ പ്രവാചകര് വെളിച്ചം നഷ്ടപ്പെട്ടതില് നിരാശരായിരുന്നില്ല. അന്ധത അവര്‍ക്കു വലിയ പ്രചോദനകാരണമായി. കവികള്‍ക്ക് അന്ധത ആദികവിയായ ഹോമറില് നിന്നു പകര്‍ന്നുകിട്ടിയതാണെന്നു പറയുന്നു. എല്ലാ കവികളും അന്ധരാണ്, അന്ധരാകാതെ കവിയകാനാവില്ല. മില്‍ട്ടനെ സംബന്ധിച്ചിടത്തോളം അന്ധത “മര്‍ത്യരുടെ കാഴ്ചയ്ക്ക് അദൃശ്യമായതു കാണാനും പറയാനു”മാണ്. സുപ്രസിദ്ധ ചിത്രകാരനായ റാഫേല് പറഞ്ഞു: സുന്ദരിയായ സ്ത്രീയെ വരയ്ക്കാന് എനിക്കു പല സ്ത്രീകളെയും കാണേണ്ടിയിരിക്കുന്നു. പക്ഷേ, സുന്ദരികള് കുറവാണ്; മാത്രമല്ല സൗന്ദര്യത്തെക്കുറിച്ചുള്ള ധാരണകളും പരസ്പരവിരുദ്ധവുമാകാം. അതുകൊണ്ടു സുന്ദരിയെ ഞാന് മനസ്സില് കാണുന്നു, അതു വരയ്ക്കുന്നു. അതുകൊണ്ട് അന്ധത “ദൈവരഹസ്യങ്ങള് മനനം ചെയ്യുന്ന ദൈവനിവേശിതനായ സന്ന്യാസിപോലെ സൃഷ്ടിയില് മുഴുകുന്ന കവിയുടെയും കലാകാരന്‍റെയും പ്രതീകമാണ് അന്ധന്. തന്നില്‍ത്തന്നെയുള്ള പ്രകാശത്തില്‍നിന്ന് അഥവാ ആന്തരികതയില് നിന്നു പ്രകാശിക്കുന്നതാണ് അയാളുടെ സൃഷ്ടി.\nമില്‍ട്ടന്‍റെ പറുദീസ നഷ്ടത്തിലെ പതിനൊന്നാം പുസ്തകത്തില് മിഖായേല് മാലാഖ ആദത്തിന്‍റെ കണ്ണുകളെ “വരാനിരിക്കുന്നതു” കാണാന് ഒരുക്കുന്നു. വാഗ്ദാനം ചെയ്ത ദര്‍ശനത്തിനു യോഗ്യമാകാന് “ജീവന്‍റെ കിണറ്റില്” നിന്നു രണ്ടു തുള്ളി കണ്ണുകളിലൊഴുക്കി. “ജീവന്‍റെ വൃക്ഷത്തിന്‍റെ പഴം തിന്നുണ്ടായ കണ്ണിലെ പാട നീക്കിക്കളയുന്നു. അങ്ങനെ കണ്ണ് ശുദ്ധിയാക്കുന്നു. കാമംമൂലവും കാലുഷ്യംമൂലവും കത്തുന്ന കണ്ണു കാഴ്ചയില്ലാത്തതും അഹത്തിന്‍റെ ആധിപത്യം മാത്രം അടിച്ചേല്പിക്കുന്നതുമാണ്. ബൈബിളിലെ പുറപ്പാട് പുസ്തകത്തില് സമാഗമകൂടാരത്തിനു മുമ്പില് പ്രവേശിക്കുന്നതിനുമുമ്പു നടത്തുന്ന ക്ഷാളനകര്‍മത്തിന്‍റെ പ്രസക്തി (പുറ. 40:12, 30-32) ഇന്ദ്രിയങ്ങളുടെ ശുദ്ധീകരണമാണ്. മില്‍ട്ടനെ സംബന്ധിച്ചിടത്തോളം കാണല് എന്നത് കണ്ണ് എന്ന ഇന്ദ്രിയം ഭൗതികമായി കണ്ണില് പ്രതിഫലിക്കുന്ന പടം കാണലാണ്. എന്നാല് വെളിവ് ആത്മീയമായി വെളിവായി വീണു കിട്ടുന്നതാണ്. ഇവിടെ ക്രൈസ്തവപാരമ്പര്യത്തിലെ രണ്ടു ലത്തീന് പദങ്ങള്‍ക്ക് ഒരേ അര്‍ത്ഥമാണെങ്കിലും രണ്ടു തരം കാഴ്ചയെ സൂചിപ്പിക്കുന്നു. സൂര്യപ്രകാശത്തില് (Lux) എല്ലാം പ്രകാശിതമായി കാണുന്നു. ഇതു കാണുന്നവനില് നിന്നു കാഴ്ചവസ്തുവിലേക്കു ചെല്ലുന്ന വെളിച്ചമാണ്. അതു കാഴ്ചക്കാരന്‍റെ വെളിച്ചം – അതില് അവന്‍റെ മോഹങ്ങളുണ്ട്, വിധങ്ങളുണ്ട്. പക്ഷേ, ഒരു വസ്തു അതില്‍ത്തന്നെ വെളിവാകുകയാണ്. കാഴ്ചക്കാരന് അതിന്‍റെ കാഴ്ചയ്ക്കു വെളിവാകലിനു വിധേയമാകുന്ന (Lumen) സൂര്യപ്രകാശവും ദൈവത്തിന്‍റെ പ്രകാശവും രണ്ടാണ്. ദൈവപ്രകാശമാണ് എന്നു പറയുമ്പോള് മനുഷ്യനയനങ്ങള്‍ക്ക് അദൃശ്യമായതു കാണുന്ന പ്രകാശമാണ്. ദൈവം പ്രകാശമാണ് എന്നു പറയുമ്പോള് ആ പ്രകാശം മനുഷ്യനേത്രങ്ങള്‍ക്ക് അദൃശ്യമായതു കാണാന് കാരണമാകുന്നു. ദൈവത്തിന്‍റെ വഴികള് മനുഷ്യനു വെളിവാകുന്നത് അന്തര്‍ദര്‍ശനത്തിലാണ് – ഇതു പ്രചോദനമാണ്.\nഇതു സാദ്ധ്യമാകണമെങ്കില് മനുഷ്യന്‍റെ ഇന്ദ്രിയങ്ങള് പ്രത്യേകിച്ചും കണ്ണു ശുദ്ധമാണ്. കാമം കടന്നിരിക്കുന്ന കണ്ണില് കര്‍ത്താവില് നിന്ന് അഞ്ജനം വാങ്ങി(വെളി. 3:18) കണ്ണെഴുതി ശുദ്ധമാക്കണം. അപ്പോഴാണ് “ആത്മീയദര്‍ശനം” സാദ്ധ്യമാകൂ. സിലോഹ കുളക്കരയില് കാത്തുകെട്ടി കിടന്നവനും കുതിരപ്പുറത്തുനിന്നു വീണു അന്ധനായ സാവൂളും കാത്തിരിക്കുന്നു വെളിച്ചത്തിനായി. അതുകൊണ്ടു സെന്‍റ് പോള് എഴുതി: “ഞങ്ങള് നടക്കുന്നതു വെളിച്ചംകൊണ്ടല്ല, വിശ്വാസംകൊണ്ടാണ്” (2 കോറി. 5:7).


emalayalee.com - തെഹല്‍ക: മുസ്ലിംകളെ കൊന്നശേഷം എന്തുതോന്നി? ബജ്റംഗി: ഞാനതാസ്വദിച്ചു\nതെഹല്‍ക: മുസ്ലിംകളെ കൊന്നശേഷം എന്തുതോന്നി? ബജ്റംഗി: ഞാനതാസ്വദിച്ചു\n'അവരെ (മുസ്ലിംകളെ) ഞങ്ങള് തുരത്തി ഒരു കുഴിയിലാക്കി. ഭയന്നുവിറച്ച അവര് പരസ്പരം കെട്ടിപ്പിടിച്ചുനില്‍ക്കുകയായിരുന്നു.തലേദിവസം തന്നെ ശേഖരിച്ച പെട്രോളും ഡീസലും അതുങ്ങളുടെ മേല് ഒഴിച്ചു. പിന്നെ ടയറുകള് കത്തിച്ച് അവര്‍ക്കുമേല് ഇട്ടു' -രക്തം മരവിക്കുന്ന ഈ വാക്കുകളുടെ ഉടമയാണ്, നരോദ പാട്യ കൂട്ടക്കൊലയില് ശിക്ഷിക്കപ്പെട്ട സംഘ്പരിവാര് നേതാവ് ബാബു ബജ്റംഗി.\nഅഞ്ചടി മൂന്നിഞ്ചുകാരനായ ഈ പട്ടേല് സമുദായംഗം നരോദയിലെ കിരീടം വെക്കാത്ത രാജാവു കൂടിയാണ്. 22 വര്‍ഷം വിശ്വഹിന്ദുപരിഷത്തിന്റെ യുവജനവിഭാഗത്തോടു ചേര്‍ന്ന് പ്രവര്‍ത്തിച്ചു. പിന്നീട് ബജ്റംഗദളിലും ശിവസേനയിലും പ്രവര്‍ത്തിച്ചു. നരോദക്ക് തൊട്ടടുത്ത തെരുവില് ഒരു ഓഫിസുമായിരിക്കുന്ന ബജ്റംഗിയുടെ പ്രധാന വിനോദം മുസ്ലിംകളെയും ക്രിസ്ത്യാനികളെയും മര്‍ദിക്കലാണത്രെ. 'അവരെ ഞാന് വെറുക്കുന്നു'- 'തെഹല്‍ക'യോട് ബജ്റംഗി തന്നെ പറയുന്നു. 'മുസ്ലിം ചെറുപ്പക്കാര്‍ക്കൊപ്പം ഒളിച്ചോടിയ പെണ്‍കുട്ടികളുടെ മാതാപിതാക്കള് എന്നെ കാണാന് വരുന്നു. പൊലീസില് പരാതി പറയാനെത്തിയ അവരെ പൊലീസുകാര് തന്നെയാണ്, എന്റെയടുത്ത് വന്ന് പരാതി ബോധിപ്പിക്കാന് പറഞ്ഞയക്കാറ്. ഇങ്ങനെ 957 ഹിന്ദു പെണ്‍കുട്ടികളെ ഞാന് രക്ഷിച്ചു. ഹിന്ദു പെണ്‍കുട്ടി മുസ്ലിമിനെ വിവാഹം ചെയ്ത് ചുരുങ്ങിയത് അഞ്ചു പേര്‍ക്ക് ജന്മം നല്‍കുമായിരുന്നു. അപ്പോള് ഇത്രയും കുട്ടികളെ രക്ഷിച്ചതിലൂടെ 5000 മുസ്ലിംകളെ ജനിക്കുന്നതിനു മുമ്പേ ഞാന് ഇല്ലാതാക്കി'-ബജ്റംഗി കണക്കുകൂട്ടി പറയുന്നു. 'മുസ്ലിം' പ്രശ്നം ഇല്ലാതാക്കാന് മറ്റു വഴികളും ഇയാള് പറയുന്നു.\n'കൊല്ലാന് ദല്‍ഹി തന്നെ ഉത്തരവിടണം. ഉന്നതജാതിക്കാരും പണക്കാരും കൊല്ലാനിറങ്ങില്ല. ചേരിനിവാസികളും ദരിദ്രരുമായവര് ഇതിനിറങ്ങിക്കൊള്ളും. മുസ്ലിംകളെ കൊന്ന് അവരുടെ സമ്പത്തെല്ലാം സ്വന്തമാക്കാമെന്ന് പറഞ്ഞാല് മതി. മൂന്നു ദിവസം കൊണ്ട് ഇന്ത്യയില്‍നിന്ന് മുസ്ലിംകള് തുടച്ചുനീക്കപ്പെടും.\n'മുസ്ലിംകള്‍ക്ക് ഒരു വിവാഹവും ഒരു കുട്ടിയും എന്നത് നിയമമാക്കണം' എന്നത് ബജ്റംഗിയുടെ മറ്റൊരു നിര്‍ദേശം. വോട്ടവകാശം നല്‍കരുതെന്ന നിയമം പാസാക്കണമെന്നതും ഇയാളുടെ ആവശ്യമാണ്.\n2007ല് തെഹല്‍ക മാസിക നടത്തിയ ഒളികാമറ അന്വേഷണത്തിലാണ്, ഈ കൊടുംഭീകരന്റെ പങ്കും യഥാര്‍ഥ മുഖവും പുറംലോകത്തിനു മുന്നില് അനാവരണം ചെയ്യപ്പെട്ടത്്. നരോദപാട്യയില് 97 നിരപരാധികളെ ചുട്ടുകൊന്ന സംഭവത്തിന് നേതൃത്വം നല്‍കിയതെങ്ങിനെയെന്നും മുഖ്യമന്ത്രി നരേന്ദ്രമോഡിയില്‍നിന്നടക്കം പിന്തുണ കിട്ടിയതെങ്ങനെയെന്നും ബജ്റംഗി വിശദീകരിക്കുന്നു. 2002 ഫെബ്രുവരി 27ന്, ഗോധ്ര ട്രെയിന് കൂട്ടക്കുരുതിയുടെ അന്നാണ് ബജ്റംഗി നരോദ പാട്യയിലെത്തുന്നത്. തീയില്‍വെന്തു കിടക്കുന്ന ശരീരങ്ങള് കണ്ട താന് അവിടെവെച്ചുതന്നെ പ്രതിജ്ഞയെടുത്തതായി തെഹല്‍കയോട് പറയുന്നു. 'ഗോധ്രയുടെ പ്രതികാരം തൊട്ടടുത്തദിവസം നരോദ പാട്യയില് നടപ്പാക്കുമെന്ന് ഞാന് പ്രതിജ്ഞയെടുത്തു. ഗോധ്രയില് വീണതിന്റെ നാലു മടങ്ങെങ്കിലും പാട്യയില് വീഴണം. പാട്യ സന്ദര്‍ശിച്ചശേഷം അഹ്മദാബാദില് തിരിച്ചെത്തി കൂട്ടക്കൊലക്കുള്ള സംവിധാനങ്ങള് ഒരുക്കി' -ബജ്റംഗി വിവരിച്ചു.\nഗര്‍ഭിണിയുടെ വയറു പിളര്‍ത്തി കുഞ്ഞിനെ പുറത്തിട്ടത് താനാണെന്ന് തുറന്നുപറഞ്ഞ ഇയാള്, തന്റെ ചെയ്തികളില് ഒരിക്കലും ഖേദിക്കുന്നില്ലെന്നും അവസരം ലഭിച്ചാല് ഇനിയും കൊല്ലുമെന്നും തുറന്നുപറഞ്ഞു.\nബാബു ബജ്റംഗി തെഹല്‍കയോട് നടത്തിയ വെളിപ്പെടുത്തലിലെ പ്രസക്തഭാഗങ്ങള്\nബജ്റംഗി: ഞാനാണ് പാട്യയില് ഓപറേഷന് തുടക്കമിട്ടത്. അവിടത്തുകാരുമായി കൈകോര്‍ത്തായിരുന്നു ഓപറേഷന്. എന്റെ വീടിനു അര കിലോമീറ്റര് മാത്രം അകലെയാണ് പാട്യ. ഗോധ്ര കണ്ട ആര്‍ക്കും പ്രതികരിക്കാതിരിക്കാനാവില്ല. അടുത്ത ദിവസംതന്നെ അതിനുള്ള മറുപടി ഞങ്ങള് നല്‍കി.\nതെഹല്‍ക: ഇത്ര ചുരുങ്ങിയ സമയത്തിനുള്ളില് ഇതെല്ലാം ആസൂത്രണം ചെയ്തു ?\nബജ്റംഗി: ഏറ്റവും കുറഞ്ഞ സമയത്തിനുള്ളില്... ഒറ്റ രാത്രികൊണ്ടാണ് എല്ലാം ചെയ്തത്. മുപ്പതോളം പേരുടെ ഒരു ടീമിനെ ഞങ്ങള് ഒരുക്കി. തോക്കുള്ളവരുടെ വീടുകളില് പോയി തോക്കു വാങ്ങി. തരാന് വിസമ്മതിച്ചവരെ ഭീഷണിപ്പെടുത്തി. 23 തോക്കുകള് ഞങ്ങള് സംഘടിപ്പിച്ചു. എന്നാല് ആരെയും വെടിവെച്ചു കൊല്ലേണ്ടി വന്നില്ല. എന്താണു സംഭവിച്ചതെന്നുവെച്ചാല്... ഞങ്ങളവരെ ഓടിച്ച്, ഒരു കുഴിയിലേക്ക് ഇറക്കി. അവിടെവെച്ച് അവരെ തീര്‍ത്തു. ഏഴു മണിയോടെ വിവരം ഞങ്ങള് പ്രഖ്യാപിച്ചു.\nതെഹല്‍ക: ആ പ്രദേശത്തെപ്പറ്റി ഒന്നു പറയാമോ?\nബജ്റംഗി: ട്രാന്‍സ്പോര്‍ട്ട് കോര്‍പറേഷന്റെ ഒരു വര്‍ക്ഷോപ്പുണ്ട്. അതിനുപിന്നിലെ വലിയ മതിലിനപ്പുറമാണ് പാട്യ തുടങ്ങുന്നത്. അവിടെ ഒരു മസ്ജിദുണ്ട്. അതിനരികിലാണ് ആ കുഴി. അവിടെവെച്ചാണ് അവരെ തീര്‍ത്തത്. ഏഴു മണിക്ക് ഞാന് ആഭ്യന്തരമന്ത്രിയേയും ജയ്ദീപ് ഭായിയേയും (വി.എച്ച്.പി ജനറല് സെക്രട്ടറി ജയ്ദീപ് പട്ടേല്) വിളിച്ച്, ഇത്ര പേര് കൊല്ലപ്പെട്ടുവെന്നും ഇനിയെല്ലാം നിങ്ങളുടെ കൈയിലാണെന്നും പറഞ്ഞു. അവരെന്തെങ്കിലും ചെയ്തോ എന്നറിയില്ല. പുലര്‍ച്ചെ 2.30 ഓടെ, എനിക്കെതിരെ എഫ്.ഐ.ആര് എഴുതി. ഞാനവിടെ ഉണ്ടായിരുന്നുവെന്ന് അതിലുണ്ടായിരുന്നു. എന്നെ കണ്ടാല് വെടിവെക്കണമെന്നുവരെ കമീഷണര് ഉത്തരവിട്ടു.\nതെഹല്‍ക: ആര് നരേന്ദ്ര ഭായിയോ ?\nബജ്റംഗി: കമീഷണറാണ് ഉത്തരവിട്ടത്. സംഭവത്തിനുശേഷം ഞങ്ങളെല്ലാം ജയിലിലായി. ജയിലിലായശേഷം പലരും ഞങ്ങള്‍ക്ക് ധാരാളം പണം തന്നു. അതോടെ ഞാന് പണക്കാരനായി. അതോടെ എന്റെ സങ്കടങ്ങളെല്ലാം തീര്‍ന്നു. ഞങ്ങള്‍ക്കൊപ്പം നിന്ന പാവങ്ങളെ പക്ഷേ, വി.എച്ച്.പി നേതാക്കള് അവഗണിച്ചു. കേസില് സഹായിക്കാമെന്ന് പ്രവീണ്‍ഭായ് (പ്രവീണ് തൊഗാഡിയ) അടക്കമുള്ളവര് ഉറപ്പുതന്നുവെങ്കിലും ഒന്നും ഉണ്ടായില്ല.\nതെഹല്‍ക: എങ്ങനെയായിരുന്നു കൊലപാതകങ്ങള് നടപ്പാക്കിയത്. റിവോള്‍വര്, സിലിണ്ടര്?\nബജ്റംഗി: മുസ്ലിംകളുടെ തന്നെ പാചകവാതക സിലിണ്ടറുകളായിരുന്നു ഞങ്ങള് ഉപയോഗിച്ചത്. കയറിയ വീടുകളിലെയെല്ലാം സിലിണ്ടറുകള് ഞങ്ങള് കൈക്കലാക്കി. അതിനു വെടിവെച്ച് സ്ഫോടനമുണ്ടാക്കി. ഇത്തരം സ്ഫോടനത്തില് ഞങ്ങളുടെ നാലുപേരും മരിച്ചു.\nതെഹല്‍ക: എത്ര പേര് നിങ്ങള്‍ക്കെതിരെ സാക്ഷി പറഞ്ഞു?\nബജ്റംഗി: 14 മുസ്ലിംകളും 16 പൊലീസുകാരും. ഇതില് കുറച്ചുപേര് ജുഹാന്‍പുരയിലേക്കു മാറിപ്പോയി. ഇവിടെ നില്‍ക്കാന് അവര്‍ക്ക് ധൈര്യമില്ല. കുറച്ചെണ്ണം കര്‍ണാടകയിലേക്കു പോയി. അവര്‍ക്ക് ഏഴു ലക്ഷം രൂപ വീതം കിട്ടി. അവര്‍ക്കു നഷ്ടപരിഹാരം നല്‍കുമെന്ന് നരേന്ദ്രഭായ് പറഞ്ഞിരുന്നുവെങ്കിലും ഒന്നും കൊടുത്തില്ല. പിന്നെ കേന്ദ്രസര്‍ക്കാറാണ് പണം കൊടുത്തത്.\nതെഹല്‍ക: എസ്.ആര്.പി.എഫുകാര് കുറേ പേരെ രക്ഷിച്ചുവല്ലോ.\nബജ്റംഗി: ഒരു വലിയ മുസ്ലിം ഓഫിസര്, സയീദ്. കൊലപാതകങ്ങളെല്ലാം നടന്നത് എസ്.ആര്.പി ക്യാമ്പിനരികിലാണ്. കുഴിയിലേക്കു വീഴ്ത്താന് കഴിയാതിരുന്നവരെല്ലാം ക്യാമ്പിലേക്ക് ഓടി. എന്നാല്, ജവാന്‍മാര് അവരെ ആട്ടിപ്പായിച്ചു. അപ്പോഴേക്കും ആ ഓഫിസര് ഒരു വാഹനത്തിലെത്തി അവരെ ക്യാമ്പിനകത്താക്കി. അഞ്ഞൂറോളം പേര് അങ്ങനെ രക്ഷപ്പെട്ടുപോയി.\nതെഹല്‍ക: മുസ്ലിംകളെ കൊന്നശേഷം എന്തുതോന്നി?\nബജ്റംഗി: ഞാനതാസ്വദിച്ചു. അവരെ കൊന്നശേഷം തിരിച്ചുവന്ന് ആഭ്യന്തരമന്ത്രിയെ വിളിച്ചു.പിന്നെ സുഖമായി കിടന്നുറങ്ങി. മഹാറാണാ പ്രതാപിനെപ്പോലെ തോന്നുന്നു എനിക്ക് സ്വയം.


വെള്ളിക്കെട്ടൻ - വിക്കിപീഡിയ\n(ശഖുവരയൻ എന്ന താളിൽ നിന്നും തിരിച്ചുവിട്ടതു പ്രകാരം)\nവർഗ്ഗം: ''B. caeruleus''\nകരയിൽ ജീവിക്കുന്നതിൽ വീര്യം കൂടിയ വിഷമുള്ളവയിൽ രണ്ടാം സ്ഥാനക്കാരാണ് വെള്ളിക്കെട്ടൻ അഥവാ Common Krait എന്ന പാമ്പ് .വെള്ളിക്കെട്ടൻ, വളവളപ്പൻ, കാട്ടുവിരിയൻ, എട്ടടിവീരൻ, എട്ടടി മൂർഖൻ, മോതിരവളയൻ,വളയപ്പൻ, കെട്ടുവളയൻ, കരിവേല,രാജില ശംഖുവരയൻ എന്നീ പല പേരുകളിലും പ്രാദേശികമായി അറിയപ്പെടുന്നു. ഇന്ത്യയിൽ കാണപ്പെടുന്ന പാമ്പുകളിൽ വിഷവീര്യം ഏറ്റവും കൂടിയ ഇനമാണ് ശംഖുവരയൻ.(അണലി, മൂർഖൻ ,രാജവെമ്പാല എന്നിവയുടെ വിഷത്തെക്കാൾ കാഠിന്യം കൂടുതലാണ്)വിഷം നേരിട്ട് തലച്ചോറിനെയാണ് ബാധിക്കുന്നത്. വിഷപല്ലുകൾ വളരെ ചെറുതായതിനാൽ ഇവക്ക് അധികം വിഷം കടിക്കുമ്പോൾ ഏല്പിക്കാൻ കഴിയില്ല അത് കൊണ്ട് ഇവയെ അത്രക്ക് അപകടകാരിയായി കണക്കാക്കാറില്ല. കറുപ്പും വെള്ളയും ഇടകലർന്ന നിറത്തോടു കുടിയ പാമ്പാ‍ണിത്.\nതിളങ്ങുന്ന കറൂപ്പുനിറത്തിൽ വെള്ളിവളയങ്ങളുള്ളതിനാൽ വേഗം തിരിച്ചറിയാനാകും. കുറ്റിക്കാടുകളിലും വീട്ടുപറമ്പുകളിലുമാണ് താമസം. അപൂർവ്വമായി വീട്ടിനകത്തും എത്താറുണ്ട്. ശാന്ത സ്വഭാവക്കാരനാണെങ്കിലും ഉപദ്രവിച്ചാൽ ശൗര്യത്തോടെ കടിക്കും. മറ്റു പാമ്പുകളാണ് പ്രിയപ്പെട്ട ഭക്ഷണം. എലി, തവള, പല്ലി എന്നിവയെയും ഭക്ഷണമായി ഉപയോഗിക്കുന്നു.കാഴ്ച്ചയിൽ ചുരുട്ട എന്ന വിഷമില്ലാത്ത പാമ്പുമായി ഏറെ സാദൃശ്യമുണ്ട് എന്ന കാരണത്താൽ പലരും ഇതിന്റെ കടി അത്ര കാര്യമാക്കാറില്ല. ഇവ ഏകദേശം ഒന്നര മീറ്റർ നീളത്തിൽ വളരുന്നു. കേരളത്തിനു പുറത്ത് ഇവയുടെ വ്യത്യസ്തമായ ജാതികളെ കാണുന്നു. അതിനൊരു ഉദാഹരണമാണ് മഞ്ഞവരയൻ. കേരളത്തിൽ സർവ്വസാധാരണമായി കാണപ്പെടുന്ന ഒരിനമാണ് ശംഖുവരയൻ. ഇന്ത്യയിലാകട്ടെ ഇവയുടെ വിവിധ ജാതികളെ കണ്ടു വരുന്നു. പാകിസ്താൻ, ബംഗ്ലാദേശ്, നേപ്പാൾ ശ്രീലങ്ക എന്നിവിടങ്ങളിലും ഇതിനെ കാണാറുണ്ട്. സാധാരണയായി കുറ്റിക്കാടുകൾ, നെൽപ്പാടങ്ങൾ, വീട്ടുവളപ്പുകളെല്ലാം ഇവയുടെ ആവാസ കേന്ദ്രങ്ങളാണ്. കിണറുകളിലും ഇവ എത്തിപ്പെടാറുണ്ട്. വീട്ടിനകത്തും ഒരു പേടിയുമില്ലാതെ ഇവ കടന്നുവരുന്നു. ചെറിയ പല്ലുകൾ ആയതിനാൽ കടിയേറ്റ ഭാഗത്ത് കാര്യമായ മുറിവോ വേദനയോ ഉണ്ടാകാറില്ല. കടിയേറ്റ ഭാഗത്ത് തണുപ്പും മരവിപ്പും അനുഭവപ്പെടും. വയറുവേദന, സന്ധിവേദന, ശ്വാസതടസ്സം, മയക്കം എന്നിവയെല്ലാം ശംഖുവരയന്റെ കടിയേറ്റാൾ അനുഭവപ്പെടും. വായിൽ നിന്ന് നുരയും പതയുമുണ്ടാകും. ഫലപ്രദമായ ചികിത്സ ലഭിച്ചില്ലെങ്കിൽ ഏതാനും മണിക്കൂറുകൾക്കകം മരണം സംഭവിക്കും. ഓവിപാരസ് (Ovi parous) വിഭാഗത്തിലാണ് ഇവ ഉൾപ്പെടുന്നത്. മാർച്ച് മുതൽ മെയ് വരെയുള്ള കാലങ്ങളിലാണ് ഇവ മുട്ടയിടുന്നത്. മുട്ടകൾ വിരിഞ്ഞ് കുഞ്ഞുങ്ങൾ പുറത്തുവരാൻ ഏകദേശം2മാസത്തെ കാലാവധി ആവശ്യമാണ്.\n"https://ml.wikipedia.org/w/index.php?title=വെള്ളിക്കെട്ടൻ&oldid=2614501" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:13, 22 ഒക്ടോബർ 2017.


ജീവനൊടുക്കിയ യുവാവിനൊപ്പമുണ്ടായിരുന്ന പെൺകുട്ടിയെ കണ്ടെത്തി\nHomeKOTTAYAMജീവനൊടുക്കിയ യുവാവിനൊപ്പമുണ്ടായിരുന്ന പെൺകുട്ടിയെ കണ്ടെത്തി\nNews Admin Tuesday, January 04, 2022\nകുമരകം ചീപ്പുങ്കലിൽ ജീവനൊടുക്കിയ യുവാവിനൊപ്പമുണ്ടായിരുന്ന പെൺകുട്ടിയെ മണിക്കൂറുകൾക്ക് ശേഷം കണ്ടെത്തി. ചൊവ്വാഴ്ച സമീപത്തെ വയലിൽ തളർന്നുകിടക്കുന്ന നിലയിലാണ് പെൺകുട്ടിയെ നാട്ടുകാർ കണ്ടെത്തിയത്. രാത്രി മുഴുവൻ പ്രദേശത്തെ കുറ്റിക്കാട്ടിൽ ഒളിച്ചിരുന്നതായാണ് പെൺകുട്ടിയുടെ മൊഴി. വിവരമറിഞ്ഞ് പോലീസ് സ്ഥലത്തെത്തുകയും പെൺകുട്ടിയെ സ്റ്റേഷനിലേക്ക് കൂട്ടിക്കൊണ്ടുപോവുകയും ചെയ്തു.\nഇന്നലെ ഉച്ചയോടെ ചീപ്പുങ്കലില് ഇറിഗേഷന് വകുപ്പിന്റെ കാടുകയറിക്കിടന്ന സ്ഥലത്തു വച്ചാണ് യുവാവ് ജീവനൊടുക്കിയത്. പിന്നാലെയാണ് പെണ്‍കുട്ടി ഇവിടെ നിന്ന് ഓടിപ്പോയത്. വെച്ചൂര് അംബികാ മാര്‍ക്കറ്റിനു സമീപം മാമ്ബ്രയില് ഹേമാലയത്തില് (അഞ്ചുതൈക്കല്) പരേതനായ ഗിരീഷിന്റെ മകന് ഗോപി വിജയാണ് (19) തൂങ്ങി മരിച്ചത്. സ്ഥലത്ത് നിന്ന് ബാഗും ഗോപി എഴുതിയതെന്നു കരുതുന്ന ആത്മഹത്യക്കുറിപ്പും പൊലീസ് കണ്ടെത്തിയിരുന്നു. പ്രണയം സംബന്ധിച്ച് കാമുകിയുമായി വഴക്കുണ്ടായെന്നും ഇനി ജീവിച്ചിരിക്കില്ലെന്നും കത്തിലുണ്ടെന്നും പൊലീസ് വ്യക്തമാക്കിയിരുന്നു.\nജീവനൊടുക്കിയ ഗോപുവും പെൺകുട്ടിയും കമിതാക്കളാണെന്നാണ് പോലീസിന്റെ കണ്ടെത്തൽ. നേരത്തെയും ഇവർക്കിടയിൽ വഴക്കുണ്ടായിരുന്നതായും അതിനാലാകാം ജീവനൊടുക്കാനുള്ള തയ്യാറെടുപ്പിൽ യുവാവ് സ്ഥലത്തെത്തിയതെന്നുമാണ് പോലീസിന്റെ നിഗമനം. യുവാവ് മരിച്ചതോടെ ഭയന്നുപോയ പെൺകുട്ടി കുറ്റിക്കാട്ടിൽ ഒളിച്ചിരുന്നതാണെന്നും കരുതുന്നു. അതേസമയം, പകൽസമയത്ത് പോലും ആളുകൾ കടന്നുചെല്ലാൻ ഭയക്കുന്ന പ്രദേശത്ത് പെൺകുട്ടി ഒരു രാത്രി മുഴുവൻ കഴിച്ചുകൂട്ടിയ വിവരമറിഞ്ഞതിന്റെ ഞെട്ടലിലാണ് നാട്ടുകാർ.